text:
Archivo di January, 2010
BREAKING NEWS
ORANJESTAD (AAN): Simplemente bisa, SAC, huradonan, y e timekeepersnan a pifia formal! Resultado di esey ta cu SAC a admiti su eror, y awor a permiti pa Mighty Hippy participa tog den Final di Calypso y Roadmarch awenochi.
Den prefinal di Calypso & Roadmarch Contest 2010 e cuerpo di hurado a aplica reglamento y duna 100 strafpunten na Mighty Hippy. Argumento tabata cu segun e time-keeper e pre-show a pasa 1 minut.
Despues di prefinal NBO a entrega su protesta na SAC contra e decision aki, cual protesta SAC a studia y analisa detayadamente. E tecnico di zonido, sr. Jason Inesia, y representante di SAC encarga cu e parti musical di e festival, sr. ing. Ralph Croes, a realisa e investigacion.
ORANJESTAD (AAN): E trabaonan di preparacion pa cu e Calypso & Roadmarch Contest na Joe Laveist Sportpark a pasa den momentonan caotico Diasabra atardi, ora cu coriente a dal un tecnico trahando eyden.
Awacero tabata cay henter dia, y posiblemente esaki lo por ta un factor contribuidor pa e accidente aki, cu a keda registra banda di 3:15 p.m.
Mesora tanto Polis como Ambulans a worde manda eyden, y mesora a dune asistencia. Contrario na prome boletinnan, a resulta cu e persona no a keda seriamente herida. Tog el a causa basta spanto e momento eyden e lugar.
Gobierno a logra:
Aruba ta yama KLM un caluroso bon bini
ORANJESTAD- Na 2008 durante e gobernacion anterior KLM a dicidi di para tur su vuelonan pa Aruba for di 29 di maart 2009. Asina cu e gobierno nobo a sinta a cuminsa deliberacionnan cu KLM pa trata na convence e compania prestigioso aki pa tin Aruba bek como su destinacion.
Gobierno a logra y dialuna awor KLM lo ta bek na Aruba. Esaki danki na e esfuersonan grandi y e forma decente di actua di gobierno di Aruba. Un logro inmenso den menos di tres luna di gobernacion.
E cambio aki ta keda te cu April ora cu e trabaonan ta cla:
Autonan mal para lo worde kita cu takelwagen di polis, boet lo bin acerca!ORANJESTAD (AAN): Mientras cu e trabaonan ta andando den centro di ciudad pa cu embeyecimento, tin tambe desviacion den trafico cu tur chofer mester tene cune.
E caya pariba di Ministerio Publico cu ta Rifstraat antes trafico tabata bay zuid. Entrante diabierna cu a pasa tur trafico por drenta Rifstraat bay nort y yega den Klipstraat bay na man drechi direccion Driftwood Restaurant. Loke ta un problema eybanda ta e trafico.
Acusado a bisa di a keda den shock di locual el a mire den e aparato
ORANJESTAD(AAN): Diabierna na corte di husticia a tuma lugar e caso famoso di hortamento na cas di Claudius Phillips. Ta asina cu Javier A.A naci na Corsow, Delanho J.J naci na St. Maarten y Jean J.J.F naci na Boneiro, a wordo acusa di a kibra drenta den cas di e cantante riba 10 di October 2009 y eynan nan a horta entre otro dos laptop, un television flat screen, un holoshi hopi caro, algun hoya, un I-Pod y placa. Huez a repasa rapport di e caso y a bisa cu Claudius Phillips a entrega un keho cerca polis den cual e ta bisa cu malhechornan a forza un bentana di su cas y a bay cu e articulonan, despues cu el a Sali for di cas alrededor di 12 di anochi.
E contract ta encera un pakete extenso
ORANJESTAD- –Ayera Prome Minister di Aruba Mike Eman a firma un contract cu e club di futbol Sparta Rotterdam. Cu esaki Aruba ta bira un partner social di Sparta Rotterdam.
Lo tin cooperacion riba diferente tereno. E nomber di Aruba lo bin riba e shirtnan di e hungadornan di Sparta cu ta naturalmente un promocion enorme pa Aruba. Esaki ta entrante juni 2010. Tambe Sparta lo yuda hobennan talentoso di Aruba den un carera riba tereno di futbol.
E hobennan aki lo bai Hulanda pa sigui desaroya nan mes riba tereno di deporte, pero tambe lo tene cuenta cu nan estudio.
Pa un isla chikito manera Aruba e baymento di KLM tabata un sla duro. Poco tempo pasa KLM tabata bin y bay casi tur dia cu un avion grandi for di Europa cu un cantidad grandi di pasahero y un cantidad grandi di carga. KLM ta un di e companianan di aviacion grandi di mundo y uno hopi respeta tur caminda. E gobierno di MEP a logra di core cu e compania aki cu tabata bula ariba Aruba pa decadanan cu hopi exito. Miles di nos hendenan durante e decadanan aki a biaha cu KLM pa motibo di negoshi, estudio y otro actividadnan.
Gobierno tin hopi interes
ORANJESTAD(AAN): E demanda cu tin a haci cu awe Arugas un biaha mas ta na benta.Arugas su historia ta largo.E gobierno anterior a nenga un deal y e prome minister Nel Oduber e tempo ey a hera bira loco ora cu Utilities NV a propone pa cumpra Arugas. Despues di e gritonan di locura di Nel Oduber, AIB si no ta pensa manera un loco y a dicidi di inverti nan placa den Arugas. Despues di algo mas cu dos aña y mey di e compra, awe tin masha hopi interesado cu a yega pa cumpra Arugas atrobe y haci ofertanan na AIB Bank.
Asina huez comisario ta bringa crimen….
ORANJESTAD(AAN):– Un decepcion grandi ta loke polisnan y ministerio publico a keda cune mirando loke a sosode e siman cu a pasa. Lo ta bon pa huez comisario mes bin argumenta e motibonan cu a laga e yiu homber di ex minister Lee liber. Na Aruba cualkier huez comisario sa mucho bon riba e campañanan cu ta ser hiba e momentonan aki pa cu posesion di arma illegal.
Te hasta a duna oportunidad pa entrega arma.
Ta trata di un persona local…
ORANJESTAD(AAN):– Informacion cu nos a haya ta mustra cu e ganador di lotto a yama meld su mes na oficina di lotto na Dakota. Despues cu tabata tin un cantidad di comentario rond di e premio di Mini Mega, awor si e ganador tey. Contrario na un grupo di hendenan cabez bashi cu a cuminsa saca informacion falso rond di e ganador y su nacionalidad, awe nos mester decepciona nan pasobra e ganador ta un persona di Aruba mes. Esey e mes a confirma ora cu el a yama.
El a enfatiza bisando cu ami ta di Aruba.
Minister di Husticia ta considera esaki como incumplimento di contract:
Nunca nan a presenta nan a di trabao!
ORANJESTAD (AAN): Gobierno a manda varios carta di retiro pa un grupo di persona cu te awe no a presenta na trabao desde cu e gobierno nobo a presenta. Varios di e hendenan aki tabata resorta bao di ex minister Rudy Croes. Awor e minister nobo di husticia ningun dia so a mira nan na trabao. Den entrevista e mandatario Arthur Dowers a splica cu ta straño con a duna un grupo di hende asina contrato como consehero.
Lamentablemente, recesion economico a para renovacion Playa Linda
Segun director di Human Group sra. Duque!
ORANJESTAD (AAN) — Manera ta conoci, varios luna atras, un delegacion di Aruba a bay Colombia en busca di trahador den construccion, relaciona cu expansion di un time sharing.
Como cu e proyecto no a bay door y aparentemente, e trahadornan cu a cumpli cu tur rekisito pa bin na remarca, despues di a paga un suma (mas of menos 230 dollar) no a worde poni na haltura cu e proyecto no ta sigui, DIARIO a ricibi yamada, den forma di denuncia, di un di e candidatonan (ken ta actua manera vocero) cu tabata un grupo di seis persona.
ORANJESTAD (AAN)— Den tempo di 37:48 minuut Arnold Brouwer a logra bay cu titulo ganador absoluto di e Betico Memorial Run 2010. E prome dama cu a pasa e finish line ta Jennelaine Vrolijk. Centro Deportico Betico Croes ta caminda cu e careda a cuminsa y a caba. Un totaal di 700 persona a participa na e evento aki. E aña aki e careda di 10 kilometer y e Fun Run/Walk di 6 kilometer a cuminsa simultaneamente na mes sitio. Pa 5:30 di atardi director di IDEFRE sr. Jessy Beukenboom a los e tiro di salida di e careda anual aki.


c: text/html

text:
Barbados
Barbados ta un isla oost di laman Karibe rondona ku koralrif. Barbados ta independiente den commonwealth. E kapital di e isla ta Bridgetown. E isla ta biba prinsipalmente di industria di turismo.
Provinsianan[editá | edit source]
Barbados ta dividi den 11 provinsia administrativo:
- Christ Church
- Saint Andrew
- Saint George
- Saint James
- Saint John
- Saint Joseph
- Saint Lucy
- Saint Michael
- Saint Peter
- Saint Philip
- Saint Thomas
Demografia[editá | edit source]
Barbados tin un populashon di 279,000 habitante I un ratio di kresementu di 0.33% (Mid-2005). Kasi 90 di tur Bajan (Barbadians) ta di descensia Africano ("Afro-Bajans"), mayoria ta desende di e katibunan di plantashonnan di kanja. E sobra di e populashon ta inklui gruponan di Oropa ("Anglo-Bajans" / "Euro-Bajans") mayoria di Britania, Irlandia, Chinesnan konosi komo Bajan-Chiney, Bajan Hindu for di India, Moslimnan for di Bangladesh I Pakistan, I "Arab-Bajans" for di Syria Kristian I Libanes Riba e isla hopi di e Afro-Bajansnan ta kriyoyo, esta un meskla Afro-Karibense I Oropeo.

robotstxt: allowed

filter: keep


text:
Paricutin
Paricutín ta un volkan na Mexico. Paricutín ta keda den e bario Michoacan i ta 3170 meter haltu. Paricutín ta e volkan di mas yòn na e parti wèst di mundu. El a nase na aña 1943. Pa motibu di su istoria di nasementu espektakular, e ta kai bou di un di e shete maravianan natural di mundu.
Na kuminsamentu di aña 1943 nan tabata sinti temblor i tende ronkamentu den e bario Paricutín. Dia 20 di febrüari e kunukero Dioniso Pulido a mira tereno di su plantashi sker habri. Habitantenan di e bario a kuminsá yena e habrí ku tera i piedra te na e momentu ku nan a mira lava kuminsá spùit for di e habrí. Habitantenan di Paricutín i bisindario a hui. Na final di dia e volkan tabata 10 meter haltu. E volkan a keda aktivo i e siguiente dia e volkan tabata 100 meter haltu. Na mart e volkan a kuminsá saka kilometernan haltu di nubia di shinishi. 12 di yüni e lava a kuminsá kore. Bario nan Paricutin, San Juan i bisindario a eksperensiá e mesun kos ku Pompeii (bario na Italia) i Herculaneum(bario na Italia), unda habitantenan di e bario nan aki a eksperensiá e kalamidat kousá pa e volkan Vesuvius. Pero e habitantenan di e bario nan Paricutín, San Juan i bisindario por a evakuá na tempu. Solamente tres morto a kai. Despues di seis luna e volkan a bin kalma. 25 kilometer kuadrá a ser distruí pa lava. Na 1952 e volkan Paricutín a bin kalma. Paricutín ta un volkan monogenétiko, esei ta nifiká ku despues di e promé eksploshon el lo no bira aktivo nunka mas.


text:
ORANJESTAD - Den combersacion cu Henna Snijder kende ta den e conseho di e Kerki Protestant, el a splica cu recien Monumentenzorg a haci un investigacion riba e estado di e Kerki Protestant y a sali afo cu e misa mester di un renobacion riguroso. E dak a resulta den mas mal estado cu a calcula y mester menciona cu e preekstoel, orgel y e bankinan den e misa ta original y mas cu shen aña bieu. Pa e motibo aki nan mantencion y renobacion ta rekeri mas cuido y atencion tambe, pues e costo ta mas halto. E conseho di e Protestantse Gemeente Aruba kier mantene e misa den su estado original y pa e motibo aki ta pensando riba diferente actividad pa recauda fondo. Na e momentonan aki nan ta haya ayudo di Monumentenzorg pero no di Monumentenfonds y p'esey tambe ta busca mas forma pa yega na suficiente fondo pa restaura e misa. E Kerki di Protestant ta data di aña 1846 y ta e prome misa riba Aruba. Su importancia den historia di nos pais ta di hopi balor y pa e motibo aki ta trata na restaur’e den su estado original bek. Dia 11 di augustus lo organisa un caminata saliendo for di Bushiri Hotel bay te Costa Linda y bolbe bek. Participacion ta 10 florin y e ta inclui un T-shirt. Pa mas informacion por yama 7342000 of 5932320.
Caminata pa recauda fondo pa Kerki Protestant
- Sunday, 21 July 2013 18:36


text:
Filosofia
Nota: Por fabor no kambia e idioma Papiamentu di otro eskritornan.
E articulo aki ta skirbi na Papiamentu. Lo ta apresia si por mantene e artikulo aki na estilo di Papiamentu.
Filosofia ta e kuestionamentu di kustumbernan, naturalesa i kosnan evidentemente proba, den rango di konosemento, moralidat, obra, sientifiko, lenga, politika, eksistensia humano, historia, kultura ets.
Filssofonan no ta konforma nan mes ku respuestanan kla pone i konclushonan lihe tuma. Mas fuerte ainda, filosofia ta e aktividad di keda hasi preguntanan seguidamente. Ludwig Wittgenstein a bisa un ten: “kaminda otronan ta sigui kana, einan ami ta keda para”.


text:
Christopher Middelhof ku partido polítiko nobo “KLA”
WILLEMSTAD – Christopher Middelhof a introdusí partido polítiko nobo, Kòrsou Liber Asosiá. Partido KLA a tuma un posishon pa pueblo di Kòrsou i ta konsentrá riba lo básiko i un Kòrsou liber. KLA ta para pa tres parti fundamental: Libertat, Igualdat i fraternidat.
Christopher Middelhof a duna un splikashon di e nòmber di e partido Un estado Liber Asosiá ta koperá ku otro pais independiente pa sierto asuntu di gobernashon.
Kòrsou meresé muchu mas mihó i a yega tempu pa enfrentá problemanan ku Kòrsou ta konfrontando pa traha riba un Kòrsou ku pueblo meresé Middelhof a finalisá bisando.
Latest posts:Back to top
- É fiesta di Sanikolas e aña aki den Parke Tropikal
- Online shoppen nu ook op Curaçao
- UoC ku un otro promota
- Detenshon relashoná ku maltrato
- Promé lèsnan di ‘Pone Barí Ronka’ a kuminsá
- Torneo di BOLAS “We believe”ku partisipashon di 31 ekipo
- Hasi kompra on line awor na Kòrsou tambe
- ¡Weganan ta sigui NORMAL manera ORIGINALMENTE a PROGRAMA!
- Siman di preparashon pa estudio di brantwer den e parti Karibense di Hulanda
- Play off di sòfbòl Liga 50 ta bai ranka sali


text:
PatSaint :
Entrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia SaintEntrevista Silvia Saint
No hay comentarios... se el primero!


text:
Religion
Un Religion ta un set di kerensia a kaso di naturalesa, e nifikashon di e universo, especialmente ora ta wordu kere ku e la wordu traha dor di un kosa supernatural of otro eventonan, ku normalmente ta involvi ritualnan anto devosion, anto varios biaha ta implementa un kodigo moral ku ta governa e bidanan di e partisipantenan.
Aspekto di religion ta inklui narrativo, symbolismo, kerensia, anto praktikanan ku mester duna nifikashon na e prakrikado su experiensianan den bida. Ku e nifikashon na sobri un dios of varios dios of un berdat ultima, religion ta identifika kommunmente dor di e praktikante su resamentu, ritual, meditashon, musika anto arte, i mayoria biaha ta mara na Sociedat anto Politika. E por focus spesifikamente riba un un klaim supernatural, metafisikal, of moral over di e realidat (e universo of naturalesa humano) ku por por kontene un set di leinan religioso anto etiko i tambe un manera di biba partikular. Religion tambe e emkompasa tradishon ancestral i kultural , literatura, historia, i mytologia, i tambe kerenisa personal i experiensianan religioso.


text:
CEA a gara cuidador di preso drentando KIA cu dos BlackBerry scondi den pan
ORANJESTAD(AAN): Diasabra mainta alrededor di 7or e personal atento di CEA para na porta di KIA a sorprende un cuidado di preso cu 2 BlackBerry bon scondi den su sandwich. Separa di e aparato pa comunica, e tabata tin e chargernan tambe. Ta trata aki di e ambtenaar Javier Ras cu tin algun aña caba trahando den Instituto Coreccional Aruba y cu a keda deteni mesora y entrega na Polis pa mas investigacion. E asunto aki ta masha serio y for di basta aña caba tabata tin atencion di esunnan responsabel pa cuida e instituto.
E problema ta cu tur hende sa cu ta e mesun cuidadonan di preso ta trece BlackBerry eyden y bende cu e presonan. Pero e problema ta cu pa garanan ta dificil. Mayoria biaha ta hinca e celular den un saco di plastic y sconde esaki den cuminda di e trahado, tapa bou di aros y sauce.
Pa e personal di CEA ta dificil y hasta contra ley pa exigi di e personal di KIA pa nan mishi den su cuminda buscando articulonan prohibi. Un solucion lo ta pa prohibi e empleadonan pa bin trabao cu cuminda pero esey lo nifica e ora cu ta KIA mes lo mester percura pa cuminda pa su empleadonan. Sin duda e lo pisa riba e presupuesto di e instituto. Un otro solucion, esun mas factibel, ta pa instala un aparato pa blokia señal di celular den e instituto.
Den pasado a yega di hacie pero e aparato tabata blokia un area mucho grandi, consecuentemente e tabata stroba e bisiñanan tambe di ricibi of haci yamada via celular. Ta pensa cu mester tin un aparato den cual ta blokia e señal di celular den un area mas chikito. Asina ta evita e asunto di drenta cu celular den forma ilegal den prizon.
Diasabra mainta mesora a cuminsa dos trayecto na momento di gara Javier Ras cu celular modelo BlackBerry scondi den su pan. E prome ta e trayecto disciplinario, den cual a prohibi su entrada den KIA por lo pronto ya asina por realisa un investigacion interno riba e asunto aki. E otro trayectoria cu ta cana simultaneamente ta esun penal, cu Polis y LandsRecherche lo haci pa asina determina pa ken e a bay hiba e celularnan aki, cuanto nan ta page pa e trabao ey y si e ta forma parti kizas di un organizacion criminal.
Cu e detencion di diasabra mainta mester bay un señal cla pa e personal di KIA y CEA, cu mester bin un reorganizacion y re evaluacion di henter e personal. Minister mr. Drs. Arthur Dowers lo mester cuminsa pensa den “screen” henter e personal, di director te abou, pa sigura cu esunnan cu ta traha eyden ta empleadonan integro, intachable y capas pa cumpli cu nan funcion. De lo contrario lo mester busca un otro ofishi den Gobierno.


text:
Sunday, November 25, 2007
The Bears kampion Beisbol Veterano 2007
kampion 2007 ganando Santa Rosa Memories fásil ku skor
di 8-2 djadumingu ultimo na Vi Jansen Ballpark. Un
públiko grandi a asistí pa mira The Bears sweep e
serie final. Persey Schoop tabata hermétiko komo
picher i Wendell Brigitha a bati di 4-3.
The Bears selebrando ku fanatiko despues ku nan a kaba di bira kampion dia 18 di november 2007 na Vi Jansen Ballpark
E promé wega dia d10 di novèmber 2007 The Bears a laga
Santa Rosa den tereno ku skor di 5-4.
Den luna di desèmber Federashon Beisbòl Veterano
Kòrsou lo parti premio. Den e wega balido pa di tres
luga Yesterdat ta gana Azucar
The Bears 8, Sta. Rosa Memories 2
The Bears a bati 11 hit i nan no a pifia.
Percey Schoop tabata esun ku a bai ku e viktoria,
miéntras Wendell Brigitha a bai di 4-3.
Percey Schoop mes a bai di 3-2 i Richard Coffie di
1-1.
Sta. Rosa Memories tabatin 3 hit i nan a pifia na 1 okashon.
Richinel Mauricia a sufri e derota.
Sendley Reina i Amarildo Coffie a bai di 3-1.
Sendley Reina a konektá un baraso di kwater skina.
Yesterday 5, Azucar 3
E ekipo Yesterday a konektá 7 hit i nan a hunga
impekabel.
Fitzgerald Pieter a resultá picher ganadó.
Ricardo Osepa, Elston Simmons i Fitzgerald Pieter a
bai di 3-2.
Pa Azucar 6 hit i 2 eror.
Randolph Mercera tabata e pèrdèdó.
Jurgen Susana a bai di 3-2.
2 comments:
Jef e foto aki ta hop leuk, mande riba mi mail pami i e otro nan saka. thanks di antemano, e prome fanatico di The BearsReplyDelete
hola soi in trutor de beisboll en dominican rrepublica es toi bucando un es quipo de beisboll para en bial le jugadore dominicano por favol de con tatarme al numero de elulal 1809-843-61-32 pero yo nadama ablos español lo jugadore mio son de esda 19- ata 30ReplyDelete


text:
-
-
Click e avisonan pa mas informashon of pa bishita nan website…
-
-
-
-
-
-
-
-
-
-
-
-
-
Pages
Selebrashon fiesta di La Birgen del Valle
Komishon organisadó di aktividat di La Birgen del Valle ta súplika for di awor, tur piskadónan, debotonan di La Birgen del Valle i nan famia pa kuminsá reserva djadumingu 8…
Notisianan Resien
-
Selebrashon fiesta di La Birgen del Valle
Komishon organisadó di aktividat di La Birgen del Valle ta súplika for di awor, tur piskadónan, debotonan di La Birgen del Valle i nan famia pa kuminsá reserva djadumingu 8…
-
Notisia di polis
Aksidente ku herido leve Djaweps, 29 ougùstùs 2013, mas o ménos 12.25 or, riba e krusada Kaya Amsterdam/ Kaminda Djabou/Kaya Cheppewa a tuma un choke lugá entre un outo di…
-
Boto a bòltu banda di Klein Bonaire
Den oranan trempan di mainta a drenta e melding na ofisina di Haf, ku un boto di piskadó mester a bòltu den besindario di Klein Bonaire. E boto tabatin kuater…
Mas Notisia
-
Selebrashon fiesta di La Birgen del VallePosted on August 31, 2013 | No CommentsKomishon organisadó di aktividat di La Birgen del Valle ta súplika for di awor, tur piskadónan, debotonan di La Birgen del Valle i nan famia pa kuminsá reserva djadumingu 8...
-
Notisia di polisPosted on August 31, 2013 | No CommentsAksidente ku herido leve Djaweps, 29 ougùstùs 2013, mas o ménos 12.25 or, riba e krusada Kaya Amsterdam/ Kaminda Djabou/Kaya Cheppewa a tuma un choke lugá entre un outo di...
-
Boto a bòltu banda di Klein BonairePosted on August 31, 2013 | No CommentsDen oranan trempan di mainta a drenta e melding na ofisina di Haf, ku un boto di piskadó mester a bòltu den besindario di Klein Bonaire. E boto tabatin kuater...
-
Material pa kombatí zeta riba laman na BoneiruPosted on August 31, 2013 | No CommentsResientemente Rijkswaterstaat a stashoná dos asina yama ‘current busters’ den haf di Kralendijk. Por usa e ‘current buster’ ora ku tin un kaso di polushon di zeta riba laman pa...
-
Chay Mercera a selebrá 40 aña den servisio di gobièrnu di BoneiruPosted on August 31, 2013 | No CommentsDjamars último señor Marcelo “Chay” Mercera a kumpli 40 aña laborando pa gobièrnu di Boneiru na e departamentu di finansa. Señor Mercera a kuminsá su karera na e departamentu di...
-
Kandela den kura di kompania di konstrukshonPosted on August 30, 2013 | No CommentsAwe djabièrnè ta manera tin diferente kos ta tumando lugá i ta bon pa drenta e fin siman aki ku trankilidat. Despues ku nos a kada reportá e aksidente di...
-
Aksidente di tráfiko ku herido dilanti BurgerzakenPosted on August 30, 2013 | No Comments
-
BIA N.V. a pèrdè ku bankarota di DAEPosted on August 30, 2013 | No CommentsE kompania di Kòrsou, Dutch Antilles Airline (DAE), ku a kuminsá riba Boneiru komo Bonaire Exel i despues BonExel, pero a lanta e kompania DAE na Kòrsou pa buska mihó...
-
Tin duda den oumento di pasahero di akuerdo ku TCBPosted on August 30, 2013 | No CommentsDespues di basta tempu, tumando nota di algun reklamo den direkshon di falta di sifranan di turismo di Boneiru, ku e korporashon di turismo TCB a emití un komunikado, mustrando...
-
Diputado Janga-Serfilia i minister de Weever a interkambiá riba diferente tópikoPosted on August 29, 2013 | No CommentsDjaweps último, diputado Janga-Serfilia a risibí bishita minister pa asuntunan di salubridat, soshal i di labor di e isla di Sint Maarten, sr. V.H. Corneluis de Weever. Durante di e...
-
Gruponan eligí pa e kompetensia kulinario na Tera KòráPosted on August 29, 2013 | No CommentsDurante di e luna di salú “Boneiru Salú” lo tene kompetishon preliminar di e kompetensha di kushinamentu. E promé lo tuma lugá djadumingu binidero den sentro di bario Tera Kòrá....
-
Kabuki i su NOS Boneiru ta sera konosíPosted on August 29, 2013 | No CommentsTheo Frans, konosí tambe komo Kabuki a emití un komunikado den kua e ta mustra ku un biaha pa siman e kier bai kompartí su sentimentu i pensamentu tokante NOS...
-
Interupshon di koriente pa motibu di eskases den kapasidat di produkshon na ContourGlobalPosted on August 29, 2013 | No CommentsRelashoná ku trabounan di mantenshon ku ta wòrdu ehersé na dieselgenerador na ContourGlobal, ta trese kuné ku e kapasidat di produkshon di koriente lo ta ménos. Awe tardi alrededor di...
-
Notisianan polisialPosted on August 29, 2013 | No CommentsLadronisia di un silinder di gas Riba djarason 28 ougùstùs 2013, mas o ménos mitar di diesun mainta patruya di polis a ser dirigí na un kompleho di apartamento na...
-
Yegada di pasaheronan a registrá un oumento di 5.78% den promé 6 lunanan di 2013Posted on August 29, 2013 | No CommentsDespues di kompilashon, análisá i informashon risibí pa medio di e sistema digital di aeropuerto, TCB por partisipá ku sifra nan di yegada di pasahero a subi ku 5.78% den...
-
General
Selebrashon fiesta di La Birgen del ValleNo Comments


text:
Pa asunto di Censo
Historia | Extracto | Nacemento | Matrimonio | Divorcio | Reconocemento | Adopcion | Fayecimento | Cambio di adres | Paspoort | Cedula
Historia
Na Hulanda, te cu e periodo Frances prome cu aña 1795, nan no tabata conoce un registracion central di e grandura y formacion di e poblacion di e pais. Na aña 1796, e colonisado Frances a introduci den algun parti di Hulanda un registro civil y na aña 1811 e registro a bira valido pa henter e pais. Esaki kiermen cu a cuminsa traha acta di nacemento, casamento y fayecimento.
Como cu Aruba ta forma parti di Reino Hulandes, a introduci registro civil tambe na Aruba.
Registro Civil ta consisti di un cantidad di registro, den cual ta para e estado civil di un persona cu ta biba na Aruba of cu a yega di biba na Aruba. Ora cu un persona nace, casa, divorcia of muri, ta haci cambio den e registro civil. E registro civil ta tambe un fuente importante di informacion pa hendenan cu ta haci investigacion di origen di nan famia.
Registro civil ta un sistema di administracion di poblacion pa medio di cual por haya bista den grandura y formacion di e poblacion di Aruba. Continuamente ta mantene e registro civil cu entre otro adres, fam, nomber, sexo y estado civil di e personanan cu ta biba na Aruba.
Na Aruba Dienst Burgerlijke Stand en Bevolkingsregiser(Oficina di Registro Civil y Censo) ta encarga cu registracion y mantencion di tur informacion cu tin di haber cu estado civil di personanan cu ta biba aki. Desde añanan setenta e administracion di Oficina di Registro Civil y Censo ta automatisa.
Bo mester ta na Oficina di Registro Civil y Censo pa asuntonan di censo. E oficina ta bon conoci den pueblo como Censo. Bo mester acudi personalmente na Censo pa por regla tur asunto di censo pa bo mes of bo famia. Tur acta traha y otorga door di Censo tin mesun balor cu e acta original.
Bolbe na cuminsamento
Extracto/copia for di registro civil
Un di e servicionan mas pidi na Censo ta dunamento di extracto (uittreksel) for di registro civil.
E extracto mas pidi ta e extracto for di e registro di nacemento di e registro civil, cu tin e nomber di extracto for di e acta di nacemento. Ta uza e extracto pa diferente meta, entre otro pa:
- Examen pa rijbewijs;
- inscripcion na diferente scol y otro instituto educativo;
- peticion pa conexion cerca diferente compania di utilidad (W.E.B., Setar en Elmar);
- prolongacion di permiso di estadia of trabou;
- declaracion di bon conducta;
- declaracion y pago na Aduana pa mudansa di mueble.
Fuera di extracto for di registro di censo tin tambe extracto for di registro di matrimonio, registro di fayecimento, etc. Esakinan tambe ta necesario pa diferente meta y bo por haya nan como producto na Censo.
Na Censo tin un loket apart (number tres) pa entrega di extracto for di e registronan, no mester tuma number pa esaki. Den nos Catalogo di Producto y Servicio bo por haya mas informacion tocante peticion di extracto for di e registronan.
Bolbe na cuminsamento
Nacemento
Mester laga registra tur mucha cu nace na Aruba den registro civil door di un empleado publico na Censo. E registracion mester tuma luga dentro di cinco dia (e dia di nacemento y diasabra, diadomingo y dianan oficial di fiesta no ta conta den e cinco dianan menciona). Ta pone Ministerio Publico na altura di tur registracion haci despues di e termino di cinco dia.
E tata tin e obligacion di declara nacemento di su yiu na Censo. Si acaso e tata ta malo of ta hay’e stroba pa bay Censo, e mama of un otro persona, cu tabata presente ora di nacemento di e yiu, ta autorisa pa laga registra e mucha.
E empleado publico ta traha un acta di nacemento for di e declaracion ariba menciona.
Ora di laga registra un nacemento mester entrega e siguiente documentonan:
- Cedula of un otro identificacion valido di esun cu ta registra e mucha of esun cu ta reconoc'e como yiu. Den caso di matrimonio tambe mester trece e buki di matrimonio;
- e documento cu un representante di sala di parto di Hospital Horacio Oduber cu ta autorisa of e partera ta duna como prueba di nacemento di e yiu.
For di januari 2001 por registra nacemento di un yiu na hospital mes. E orario pa haci esaki ta di nueb'or te dies or.
Den nos Catalogo di Producto y Servicio por haya mas informacion tocante e peticion pa extracto di nacemento for di registro civil.
Bolbe na cuminsamento
Matrimonio
Matrimonio di personanan cu ta inscribi | Matrimonio di personanan cu no ta inscribi
Matrimonio di personanan cu ta inscribi
Tur persona cu kier casa, mester notifica un ambtenaar na Censo; e asina yama dunamento di man. Despues di diescuatro dia cu a duna man (a registra na Censo e intencion di matrimonio) e casamento por tuma luga.
Despues di dies dia cu a anuncia e matrimonio, e pareha por casa si no tin hende cu ta contra e matrimonio.
Pa un persona por casa e mester cumpli cu e siguiente rekisitonan:
- E hende homber y e hende muher, tur dos mester tin por lo menos diesocho aña di edad;
- personanan bou di diesocho aña di edad (menor di edad) no por casa sin consentimento di nan mayornan;
- si un persona tin voogd (te diesocho aña), tambe e mester haya consentimento di su voogd y di su di dos voogd;
- pa e ceremonia di casamento mester tin por lo menos dos y maximo cuatro testigo cu mester ta mayor di edad.
Solamente por duna man riba dialuna te diahuebs di 1 or y 15 di merdia te 3 or y 15 di atardi. Por haci cita pa duna man na balie di informacion di Censo.
Ora di duna man e pareha en principio mester ta personalmente presente y nan mester trece e siguiente documentonan:
- Un documento di identificacion cu ta valido, esta un paspoort, cedula of rijbewijs valido;
- extracto di Registro Civil (Papel di 5 florin);
- acta di nacemento original di tur dos persona (pa esnan naci na Aruba Awg. 15,-); Pa esnan naci na un otro pais p.e. Venezuela, Surnam, Colombia, etc., e acta original mester tin un apostilla di Ministerio di Relacionen Exterior di dicho pais. Pa esnan naci na Republica Dominicana, e acta original mester tin tambe un seyo di verificacion di Embahada Hulandes na dicho pais. Haiti no mester apostilla pero si un seyo di verificacion di Embahada Hulandes na e pais menciona;
- si ta pasa via DIMAS mester trece tur documentonan original;
- declaracion di estado civil (soltera/o) di e ultimo luga unda bo a biba, prome cu bo a establece bo mes na Aruba;
- acta di consentimento (si ta necesario). Den caso cu un of tur dos persona ta menor di edad, mester laga traha un asina yama acta di consentimento. Un ambtenaar di Censo of un notario por traha e acta aki;
- tambe por duna consentimento di e matrimonio ora di traha e acta di matrimonio;
- acta di fayecemento (si ta e caso). E acta di fayecimento di e persona cu lo mester a duna persmiso pa e matrimonio tuma lugar, si e tabata na bida; E acta di exterior mester tin un apostilla of/y seyo di Embahada Hulandes)
- comprobante cu no tin ningun impedimento contra e matrimonio (no ta obligatorio);
- comprobante cu e matrimonio anterior no ta forma un impedimento pa e matrimonio aki tuma lugar, si ta trata un di dos of mas matrimonio; Si bo tawata casa mester trece acta di divorcio of e acta di difuncion di e casa (e acta di exterior mester tin un apostilla of/y seyo di Embahada Hulandes)
- prueba di dispensacion di impedimento di e matrimonio (no ta obligatorio);
- prueba di dispensacion of permiso di e ministro, encarga cu husticia, den caso cu esaki ta rekeri;
- prueba di disposicion of dispensacion di proposicion di matrimonio (no ta obligatorio). Esaki ta solamente necesario den caso cu tin un disposicion huridico contra un negacion pa traha e acta di dunamento di man of tin dispensacion di wardamento di diescuatro dia pa un dunamento di man;
- un declaracion medico di embaraso (manera indica den BWA articulo 31, di dos insiso), den caso cu esaki ta rekeri.
Dunamento di man tambe por sosode door di un carta, di tal forma cu for di dje e intencion di e futuro pareha por keda demonstra cu seguridad satisfactorio.
Censo ta traha un acta di dunamento di man ora cu un pareha duna man pa casa. Censo ta ortoga un extracto di e acta riba peticion. Den nos Catalogo di Producto y Servicio por haya mas informacion tocante di dunamento di man pa casamento y con pa haya un extracto di e actanan concerni.
Prome cu ceramento di matrimonio tuma luga, fuera di e documentonan menciona caba, mester entrega tambe e siguiente documentonan na e empleado publico di Censo:
- Acta di dunamento di man pa casamento;
- Den e caso cu tabata tin impedimento; prueba cu a aboli e impedimento;
- Copia di identidad (ID, paspoort of rijbewijs valido) di 2 testigo of maximo 4.
- Si un di e personanan cu ta bay casa (of tur dos) no tin e nacionalidad Hulandes, mester entrega un documento model D79, yena, na Censo. Pa esaki mester traha un cita prome pa un entrevista tuma lugar, si ta necesario. Esaki ta necesario pa evita matrimonio ficticio;
- Copia di identidad (ID, paspoort of rijbewijs valido) di 2 testigo of maximo 4.
Den caso cu e conseho sali positivo, e matrimonio por tuma lugar, of si e matrimonio a tuma luga caba, e ora ey e inscripcion den e Registro Civil por tuma luga.
E pareha mester presenta personalmente dilanti di e empleado publico di Censo riba dia di matrimonio. No ta posibel pa casa cu volmacht. E matrimonio por tuma luga na stadhuis di Aruba of na un otro luga. Pa casamento na un otro luga mester presenta un carta di dokter pa por lo menos un di e pareha.
Despues di casamento e pareha ta haya un trouwboek (buki di matrimonio) como prueba cu e matrimonio a tuma luga.
Gastonan:
- Di dialuna pa diahuebs:
- stadhuis Afl.130,00
- cas Afl.285,00
- riba diabierna:
- stadhuis Afl. 160,00
- cas Afl. 285,00
- riba diasabra:
- stadhuis Afl. 335,00;
- cas Afl. 535,00
- despues di orario di oficina (4.00 or)
- stadhuis Afl. 335,00
- cas Afl. 535,00
- trouwboek comun: Afl. 35,00;
- trouwboek luhoso: Afl.55,00.
Matrimonio di personanan cu no ta inscribi
General | Duna man | Ceremonia di matrimonio | Gastonan | Bendicionamento di matrimonio
General
Pa su ambiente romantico, idilico y e manera relaha di biba, Aruba a bira un luga ideal pa parehanan scoge pa casa. Aruba ta un di e destinacionnan faborito den mundo pa casa.
Pa Hulandesnan y stranheronan, aunke cu nan no ta inscribi na censo di Aruba, ta posibel pa casa na Aruba.
Si bo tin plan pa casa na Aruba, bo mester cuminsa cu e preparacionnan na tempo si. Tin formularionan of documentonan cu mester ta entrega na tempo na e Oficina di Censo di Aruba. Tambe mester tene cuenta cu e terminonan legal vigente cu tin na Aruba.
Pa por scoge un fecha di matrimonio ta depende di e confirmacion di e empleado di Censo cu e instancia aki a ricibi tur e documentonan necesario.
Si cumpli cu tur e condicionnan, abo y bo pareha lo experiencia e dia di boso matrimonio na un manera unico y inolvidabel. Hopi pareha cu a casa na Aruba ta bin bek Aruba pa celebra e fecha aki y pa renoba nan votonan matrimonial. Esaki ta un muestra cu casamento na Aruba ta hopi special y unico.
Bolbe na matrimonio di personanan cu no ta inscribi
Duna man(proposicion di matrimonio)
Tur persona cu kier casa na Aruba mester haci un declaracion na e ambtenar di censo na Aruba, cu nan ta propone pa casa (duna man).
Ta posibel, aunke cu e pareha no ta inscribi na Censo di Aruba, pa haci e declaracion di proposito di matrimonio por escrito. Por haci esaki dor di yena y manda e formulario di proposito di matrimonio (Ondertrouwformulier.doc).
Hunto cu e formulario mester manda e siguiente documentonan:
- Identificacion valido (cedula, rijbewijs of paspoort) original y copia;
- Si bo ta naci den Reino Hulandes: un extracto di acta di nacemento di tur dos;
- Pa esnan naci na un otro pais p.e. Venezuela, Surnam, Colombia, etc., e acta original mester tin un apostilla di Ministerio di Relacionen Exterior di dicho pais. Pa esnan naci na Republica Dominicana, e acta original mester tin tambe un seyo di verificacion di Embahada Hulandes na dicho pais. Haiti no mester apostilla pero si un seyo di verificacion di Embahada Hulandes na e pais menciona;
- Si un di e prometidonan of tur dos tabata casa caba; mester di un prueba cu a disolve e matrimonio anterior. Esaki por ta: extracto (uittreksel) di e acta di fayecimento, pa algun pais ta rekeri e sentencia di divorcio y un declaracion manera menciona bou no. 5 E acta di exterior mester tin un apostilla of/y seyo di Embahada Hulandes;
- Un declaracion cu tur dos persona no ta casa, traha door di un notario of door di un empleado di Censo di e luga unda e pareha ta biba;
- Copia di paspoort valido di e testigonan;
- Un lista cu e nombernan y adresnan completo di e testigonan.
E formulario hunto cu e documentonan rekeri, mester ta entrega no mas tarda cu un (1) luna prome cu e fecha di matrimonio, pa verificacion na Censo di Aruba. Tambe por manda e formulario hunto cu e documentonan pa medio di e-
Diescuatro (14) dia despues cu a duna man (declaracion di proposito di matrimonio) of diescuatro dia despues cu Censo di Aruba a ricibi e declaracion por escrito, e matrimonio por tuma luga.
Bolbe na matrimonio di personanan cu no ta inscribi
Ceremonia di matrimonio
Pa contrae matrimonio ta exigi cu:
- Homber y muhe mester tin diesocho aña;
- personanan bou di diesocho aña (menor di edad ) no por contrae matrimonio sin permiso di e mayornan, tambe ;
- si e persona (nan) ta bou di curatela (te cu diesocho aña), anto mester di consentimento di e voogd y di e di dos voogd;
- ora di contrae matrimonio mester ta presente, minimo dos (2) y maximo cuatro (4) testigo cu ta mayor di edad.
Pa un matrimonio civil (casamento pa raad) door di personanan cu no ta inscribi na Censo di Aruba, ta conta e siguiente reglanan:
- Tur ceremonia civil/legal mester tuma luga den stadhuis;
- e matrimonio por tuma luga di dialuna pa diabierna entre 10 or y 12 or di mainta;
- riba peticion, cu pago adicional, por casa den oranan di atardi of riba diasabra.
Na final di e ceremonia di matrimonio e pareha ta haya for di man di e empleado di Censo, e asina yama trouwboek (buki di matrimonio). Esaki ta un prueba cu e matrimonio a tuma luga.
Ta recomenda pa pidi un of mas extracto di e acta di matrimonio (uittreksel di e huwelijksakte). Mester di e extracto pa entre otro laga registra e matrimonio na e pais na unda e pareha ta biba y/of si ta bay casa pa iglesia, pa mustra e autoridadnan di iglesia.
Bolbe na matrimonio di personanan cu no ta inscribi
Gastonan
E gastonan di ceremonia di matrimonio ta:
- Di dialuna pa diabierna : Afl. 195,00(alrededor di US$ 112,00);
- riba diasabra: Afl. 405,00 (alrededor di US$ 232,00);
- trouwboek comun: Afl. 35,00 (alrededor di US$20,00);
- trouwboek luhoso: Afl.55,00 US$ (alrededor di $ 32,00).
Bolbe na matrimonio di personanan cu no ta inscribi
Bendicionamento di Matrimonio
Despues di e matrimonio civil (casamento pa raad) e pareha recien casa, por laga bendiciona nan matrimonio na Aruba (casa pa misa). E bendicionamento entre otro por tuma luga segun e siguiente religionnan:
Si ta desea pa casa pa misa segun e religion Catolico Romano, anto mester di e siguiente documentonan:
- Un prueba cu e pareha a asisti na un preparacion prematrimonial;
- un permiso por escrito di e religioso (pastor of pader) di e pareha, pa nan por casa na Aruba;
- e pastor di e pareha mester duna un declaracion oficial, cu e pareha no tabata casa prome caba pa misa;
- un copia di e prueba di matrimonio como prueba cu e pareha a casa pa civil den e pais unda nan ta biba of un extracto di e acta di matrimonio;
- prueba di bautismo y di confirmacion di e pareha;
- copia di paspoort of otro documento di identificacion di e pareha;
- un lista cu nomber y adres di e testigonan.
Tur documento mester ta entrega cuatro luna prome cu e fecha di matrimonio.
E ceremonia di matrimonio mester tuma luga den un misa.
Mester tene na cuenta si, cu actualmente ta revisa e exigencianan manera ariba menciona.
Ta bon pa tuma informacion na:
- Centro Pastoral Aruba, Santa Cruz 35 B, telefon (297) 585 5985, Fax: (297) 585 1585;
- pastorie di Misa San Fransisco, Irausquinplein 3, Oranjestad, telefon (297) 582 1434;
- pastorie di Misa Santa Ana, Noord 16, Oranjestad, telefon (297) 587 1409, Fax: (297) 587 8554.
Si ta desea di laga bendiciona e matrimonio segun e religion Protestant, Anglicano of Metodista, e siguiente reglanan ta conta:
- E ceremonia di matrimonio por tuma luga den un di e misanan Protestant, Anglicano of Metodista na Aruba of e pareha por scohe un lugar di nan preferencia;
- un copia di prueba cu nan ta casa den nan pais di origen y si e pareha a casa na Aruba un extracto (uittreksel) di e acta di matrimonio.
Pa mas informacion por tuma contacto cu:
- Iglesia Protestant, Wilhelminastraat1, Oranjestad, telefon (297) 582 1435, e-mail: protestantsegemeente@setarnet.aw, website: www.pgva.org;
- Iglesia Anglicano, Weg Sero Preto 31, San Nicolas, telefon (297) 5845142 of (297) 584 3394;
- Iglesia Metodista, Longfellowstraat 3, Oranjestad, adres di corespondencia:Postbus 2149, San Nicolas, Telefon/fax (297) 584 5243, e-mail: arubamethch@setarnet.aw.
Si ta desea pa laga bendiciona e matrimonio segun e religion Hudiu, entre otro e siguiente reglanan ta aplicabel:
- Tur dos persona mester ta Hudiu. Nan mester entrega un verificacion cu nan ta Hudiu di e rabino di e luga unda nan ta biba, na e comunidad Hudiu di Aruba;
- tin cu entrega un peticion formal na e comunidad Hudiu di Aruba;
- e cantor di Aruba ta acepta comprobante di ta Hudiu for di autoridadnan Ortodoxo, Conservativo, Reformista, Liberal y Reconstruccionista;
- e snoa di Aruba ta un congregacion independiente, conservativo y reformista;
- e ceremonia di matrimonio por tuma luga den e snoa of na un otro luga cu e pareha ta desea.
Pa mas informacion por tuma contacto cu Beth Israël, Adriaan Laclé Boulevard 2, Oranjestad. Telefon (297) 588 6228, Fax (297) 588 6264.
Pa tur bendicion religioso ta rekeri cu e pareha mester ta bisti na un manera apropia. Esaki ta encera cu no ta permiti pa e bruid bisti trahe di baño of saya lora na curpa. E bruidegom por bisti un short.
Pa bendicionamento di matrimonio, iglesianan por pidi un contribucion of ta aprecia un donacion. Pa mas informacion tocante di esaki por tuma contacto cu e autoridad di iglesia corespondiente.
Loke ta trata matrimonio riba lama, ta rekeri e siguiente:
Un capitan di un barco no ta autorisa pa ehecuta un ceremonia di matrimonio segun e leynan di Hulanda y/of di Aruba. E regla aki ta conta pa matrimonio riba awanan internacional y den hafnan. E unico excepcion riba e regla aki ta, si e capitan di e barco ta autorisa pa haci tal door di e pais bou cua bandera e barco ta nabega y ta registra.
Divorcio
Ta disolve un matrimonio ora cu un di e pareha a muri of ora di divorcio. E proceso di divorcio ta manera siguiente:
- Un di e pareha ta acudi na un abogado;
- esposa y esposo y/of nan abogadonan mester presenta dilanti hues;
- e hues ta duna su veredicto;
- e pareha mester laga registra e veredicto di divorcio den Registro civil door di un empleado publico na Censo.
Mester acudi na un abogado pa cuminsa cu e proceso pa disolve e matrimonio. Hues ta duna veredicto den caso di divorcio. Pa e veredicto aki tin validez legal, mester laga inscribi’e den Registro Civil door di un empleado publico na Censo. E inscripcion mester sosode dentro di seis luna despues cu hues a dicta sentencia y e termino di apelacion a pasa. Si no haci esaki, e matrimonio ta keda valido.
E unico motibo pa un divorcio ta (desde prome di januari 2002) kiebro permanente di e matrimonio.
Den nos Catalogo di Producto y Servicio bo por haya mas informacion tocante otorgamento di un acta di divorcio.
Bolbe na cuminsamento
Reconocemento di yiu
Un hende homber por reconoce un mucha cu legalmente no tin tata ainda, door di cual e ta crea un relacion familiar legal cu e mucha. E mucha ta bay carga su fam.
Un empleado publico di Censo of un notario (acta notarial) ta traha un acta di reconocemento ora cu un reconocemento di yiu tuma luga.
Den caso cu un notario traha e acta di reconocemento, mester registra e acta na Censo.
Reconocemento di un yiu no por tuma luga si:
- E futuro tata legal ta menor di edad y e no tin diesseis aña ainda;
- despues cu e termino legal pa inscripcion di nacemento di e yiu a pasa (cinco dia), a menos
- cu ta hopi probabel cu e futuro tata legal ta tambe e tata biologico di e yiu;
- entre e futuro tata legal y e mucha cu a nace tin un relacion personal hopi cera.
Den nos Catalogo di Producto y Servicio por haya mas informacion tocante e otorgamento di acta y extracto for di registro di reconocemento.
Bolbe na cuminsamento
Adopcion
Adopcion ta nifica tuma legalmente responsabilidad di bienestar di un mucha. E responsabilidad ta normalmente di e mayornan biologico. E mayornan y yiunan adoptivo tin e mesun derecho y deber cu mayornan tin cu nan yuinan biologico.
Hues ta confirma of ta dicta e sentencia di adopcion, cu ta sosteni, of no, door di Directie Voogdijraad. Tur adopcion mester ta basa riba ley y mester ta na beneficio di e mucha.
Ora di adopcion, e mucha ta haya e fam di e mayor adoptivo. Si ta trata di un pareha casa, e ora ey e mucha ta haya fam di e hende homber. Tambe ta posibel pa combini cu e mucha ta keda cu su mesun fam sigui pa e fam di esun cu a adopt’e.
Pa bin na remarca pa adopta un mucha, mester cumpli cu e siguiente condicionnan:
- E mucha mester ta menor di edad na e momento cu ta entrega e peticion pa adopcion. Den caso cu e mucha tin diesdos aña of mas, riba e dia cu a entrega e peticion pa adopcion, e mucha mester duna di conoce cu e ta di acuerdo cu e adopcion durante cu ta trata e caso;
- esaki por conta tambe pa un mucha bou di diesdos aña, si segun hues ta parce cu no tin obhecion contra e adopcion y cu por considera e mucha apto pa por haci un evaluacion rasonabel di su interesnan;
- e mucha no ta mag di ta nieto di e mayor adoptivo;
- e mayor(nan) adoptivo mester ta por lo menos diesocho aña mas bieu cu e mucha;
- ningun di dos mayor por ta contra e peticion pa adopcion;
- si e mama di e mucha ta menor di edad, e mester a cumpli diesseis aña pa e fecha di e peticion pa adopcion;
- e mayor(nan) di e mucha no por tin of no tin derecho mas riba e mucha. Si ta casa di un di e mayornan di e mucha a adopt’e, ta e mayor adoptivo aki so tin di bisa riba e mucha.
Riba peticion di un mucha adopta, hues por revoca e adopcion. Door di esaki e relacion familiar legal bieu ta keda rebiba.
Mester registra e sentencia of confirmacion di hues na Censo.
Den nos Catalogo di Producto y Servicio por haya mas informacion tocante di reglamento di adopcion na Censo.
Bolbe na cuminsamento
Fayecimento
Un empleado publico na Censo ta traha un acta di fayecimento den caso di tur fayecimento na Aruba, cu informacion di esun cu a bin registra esaki na Censo. Esun autorisa pa bin registra un fayecimento ta esnan cu a wak of a haya sa di e fayecimento. Tambe por autorisa e agencia funeraria pa registra e fayecimento. Ora di registra un fayecimento mester bin cu un declaracion di e dokter cu a constata e morto y si tin, buki di matrimonio.
E empleado publico na Censo mester duna autorisacion pa por dera un persona.
Na Aruba cremacion di un defunto no ta posibel ainda.
Den nos Catalogo di Producto y Servicio por haya mas informacion tocante registracion di fayecimento y otorgamento di acta of extracto di fayecimento na Censo.
Cambio di adres
Tur hende cu ta muda tin e obligacion di registra esaki na Censo, cinco dia prome of cinco dia despues di a muda. No ta permiti pa muda pa un adres (cas) sin permiso previo di e doño di cas of e cabes di famia. Den caso di duda, e hefe di Censo por exigi pa e persona concerni entrega prueba cu e tin permiso di e doño di cas of di e cabes di famia pa muda pa su adres.
Si acaso un persona ta muda pa un adres den exterior, e mester registra esaki na un empleado publico na Censo, entre dies pa cinco dia di trabou prome cu e biaha. Den caso cu e ta muda pa un adres na Hulanda of Antiya Hulandes, e lo haya un notificacion di mudansa pa hiba cune.
Pa cumpli cu bo obligacion pa registra cambio di adres (mudansa), bo mester trece e sigiuente documentonan cu bo:
- Ora ta trata un mudansa na Aruba mes; e autorisacion di e doño di cas of cabes di famia di e adres nobo;
- ora ta trata bo obligacion di registra bo mudansa pa exterior; bo mester trece bo paspoort;
- bin cu un documento di identificacion valido, pa bo por haya e declaracion of notificacion di mudamento.
Den nos Catalogo di Producto y Servicio por haya mas informacion tocante di cambiamento di adres y otorgamento di notificacion di mudansa.
Paspoort
General | Fingerprint | Aplicacacion | Busca paspoort | Menornan mester paspoort propio | Validez
General
Paspoort ta un documento rekeri pa por biaha pa exterior. Tur ciudadano di Aruba cu kier biaha pa exterior mester tin un paspoort.
Tur persona cu tin e nacionalidad Hulandes y cu ta inscribi den registro di Censo di Aruba por pidi un paspoort Hulandes na Censo. E personanan cu tin nacionalidad Hulandes pero cu no ta inscribi na Censo mester haci nan peticion na Kabinet di Gobernador.
Menornan di edad (bou di diesocho aña) mester tin aprobacion di nan mayornan, voogd of di esnan encarga cu nan derechonan. Mester tene cuenta si cu pa biaha pa Merca tur persona mester di un paspoort.
Tur hende mester acudi personalmente na Censo, ora di pidi un paspoort of ora di duna aprobacion pa pidi un paspoort.
Fingerprint
Ta tuma fingerprinti di tur hende cu aplica pa un paspoort nobo. Union Europeo a introduci un ley na 2004. E meta ta pa evita maluzo di documento di biahe mas tanto cu ta posibel.
E regla aki ta obligatorio pero tin algun caso di excepcion.
- Manera si fisicamente ta imposibel pa tuma fingerprint di un persona, anto e lo haya un paspoort valido pa cinco aña sin cu esaki tin su marcanan di dede den dje;
- Tambe si den caso cu ta temporalmente imposibel pa tuma fingerprint di e persona tin dos posibilidad: of bo ta warda te ora ta posibel pa tuma un fingerprint of bo ta haya un paspoort cu un validez di diesdos luna maximo;
- Otro excepcion ta cu no ta tuma fingerprint di mucha bou di 12 aña.
Ta tuma dos marca di dede (fingerprint) electronicamente y tur marca di dede ta keda registra den e administracion di paspoort. Lo registra dos marca di dede den e chip cu tin den e paspoort.
Te na momento cu entrega e documento di biahe, ta warda e marcanan di dede den e administarcion di documento di biahe. Despues cu e persona haya e paspoort ta saca e marcanan di dede for di e administracion y nan ta keda deposita unicamente den e paspoort mes.
Ya desde 26 di augustus 2006 e paspoort Hulandes emiti na Hulanda ta contene e chip y e siguiente informacion:
- Bo potret (di bo cara);
- nomber y faam;
- sexo;
- nacionalidad;
- number di documento;
- fecha cu e validez di e documento ta caduca;
- pais unda a otorga e paspoort.
Aplica pa paspoort
Ora di pidi un paspoort, mester presenta cu e siguiente documentonan, :
- E paspoort cu a caduca, si ta renoba paspoort;
- si ta trata di un prome peticion, mester bin cu un identificacion valido;
- si ta aplicabel, un decreto real of un declaracion cu ta comproba cu persona a haya e nacionalidad Hulandes;
- un pasfoto segun reglamento stipula;
- si ta trata menornan di edad, e mayornan, voogd of esnan encarga cu nan derechonan mester ta presente pa duna aprobacion;
- den caso cu e menor di edad tin un voogd, mester tin e declaracion di voogdij of di tutela, cu ta obtenibel na Voogdijraad.
- Den caso cu a perde of cu nan a horta bo paspoort, un copia autentica di e proces-verbaal traha pa Polis den caso cu a haci denuncia di hortamento of perdemento di bo paspoort;
- placa cash.
E funcionario tras di balie ta controla si por tuma bo fingerprint. Mancha di verf of otro tipo di sushi por causa problema ora di tuma fingerprint. Cu e control aki kier logra pa check si e persona ta purba tapa su mesun dede.
Busca paspoort
Ora di busca e paspoort nobo e empleado di Censo por lesa e chip y lo por controla e fingerprint cu a keda warda den e chip. Asina e por controla si bo marca di dede ta cuadra cu esun warda den e chip.
Menornan mester paspoort propio
Por inscribi muchanan te cu diescinco aña den paspoort di nan mayornan. Entrante 26 di juni 2012 no ta pone nomber di yiu den paspoort di mayor(nan) mas. Cada mucha mester tin su propio paspoort. Si pa e tempo ey bo tin un paspoort ainda cu nomber di bo yiu den dje, e paspoort ta keda valido pa bo mes persona te ora e caduca pero no por uz’e como un documento di biahe pa bo yiu. E mucha mester tin su propio paspoort.
Validez
E paspoort tin normalmente un validez di diez aña. Den casonan di excepcion e validez por ta menos. Un paspoort otorga ta y ta keda propiedad di Reino Hulandes.
Pa peticion of renobacion por acudi na Seccion Paspoort op afspraak di Censo. Por haci un cita pa peticion di paspoort via e-mail cita@censo.aw of telefoon (297) 5838181
Pa mas informacion por tuma contacto cu Censo
Den nos Catalogo di Producto y Servicio por haya mas informacion tocante peticion pa un paspoort nobo.
Cedula
E cedula Arubano ta un documento pa identificacion, cu tin un grandura di un credit card. Bentaha di e cedula ta cu e ta facil pa warda y uza. Diariamente e ta hopi uza, por ehempel ora cu mester haci transaccion na banco of na postkantoor, tambe ora di bay vota. E ta haci cu no ta necesario pa bo cana tur ora cu bo paspoort.
Tur hende inscribi na Censo ta bin na remarca pa haya un cedula. Por haci peticion pa cedula na Oficina di Censo.
Mester bin cu un identificacion, ora di haci un peticion pa un cedula na Censo. Esnan cu tin un permiso di estadia pa Aruba, mester mustra esaki ora di haci e peticion.
Pa esnan cu mester di permiso di estadia pa keda Aruba, e cedula ta valido pa e periodo di e permiso di estadia (sin tene cuenta cu e periodo di permiso pa trabou). Pa tur otro e cedula tin un validez di cinco aña.
Mester presenta cu e siguiente documentonan ora di haci peticion pa un cedula:
- Si ta trata di renobacion di cedula: e cedula bieu;
- si ta trata di un prome peticion: un identificacion valido (paspoort of rijbewijs);
- den caso cu ta aplicabel: permiso di estadia valido;
- un pasfoto recien y bon parecido na e persona cu ta haci e peticion.
Den caso di muchanan bou di diesseis aña, un di e mayornan of voogd mester ta presente pa duna aprobacion.
Den nos Catalogo di Producto y Servicio por haya mas informacion tocante peticion pa un cedula na departamento di "Cedula" na Censo.
Bolbe na cuminsamento


text:
Pa tur fanatica di funwalks/Run pa e weekend aki tin e siguiente actividad:diasabra ,25 di october, 14 ta cuminsa 5:00 PM Fun walk Colegio San NIcolas organiza door di Ouder Commisie Colegio San Nicolas ta start na Colegio San Nicolas.diasabra , Continue reading
GANADORNAN DI MONSTER ENERGY A DISFRUTA NA LAS VEGAS UN EXPERIENCIA COMPLETO
Siman pasa e gandornan di e campaña di Monster Energy, THE VEGAS EXPERIENCE a biaha pa Las Vegas na Merca pa disfruta di nan premio cu a inclui un biahe completo y un experiencia inolvidabel. Continue reading
ribaganga: ganga pa awe 24 october 2014
Apartament 4rent y job availabel 4rent apartament @ noord pa info 5937118 4rent apartament studio pa info 5940064 4rent apartament @ noord pa info 5944773 4rent apartament pa info 7441727 4rent apartament Continue reading
297studio su pakete di pasco edition 3 ta ON
Yes nos pakete pa pasco edition 3 pa 297Studio ta ON,…Yama awe mes pa Book paso Agenda ta Jena Lihe ,,Tene Na cuenta cu e dia nan ta pasa Liher, 297Studio The Circle Of Dreams ,,,,, Continue reading
Breast Cancer Awareness Support Aruba – EPI Project, Welzijn
Falta 17 dia pa e THE ALL WHITE POOL PARTY, bo a cumpra bo caarchi caba?
* ALL IN WHITE POOL PARTY *Dream Team Promotions Aruba & Evento Show i Otro (ESO)Present there All in White Pool Party and Promo Model search.Date: Sunday, November 9th 2014Venue: Villa La Fleur Garden of Eden 123-A Lg Smith Blvd. Continue reading
mitabende: Chevrolet Aveo 2009
Conoce e atletanan cu lo representa Aruba den Weganan CAC 2014
Conoce e atletanan cu lo representa Aruba den Weganan CAC 2014 Aruba, 23 di October. Na vispera di e Weganan Centro Americano y del Caribe, cu lo tuma luga den luna di November proximo na Veracruz, Mexico, Continue reading
Operation Street Legal ta continua Diasabra awor y lo bai tin traction
Diasabra awor un biaha mas e pista di Palo Marga lo ta habri pa asina esnan cu ta amante di speed y adrenalina por jega pariba y practica nan deporte preferi y na un manera safe. Continue reading
Coredornan di Aruba cu resultado exitoso den e Bank of America Chicago Marathon 2014
Coredornan di Aruba cu resultado exitoso den e Bank of America Chicago Marathon 2014 Recientemente e tres coredornan Alrric Kock, Romar Arendsz y Fernando de Graf a core e Bank ofAmerica Chicago Marathon Continue reading


text:
Actonan ilegal a worde tapa y dera door di ministerio publico
Abogado Duijneveld:
ORANJESTAD (AAN): Segun Abogado Edwin Duijneveld, na Aruba nos tin e dicho “makamba no ta come makamba’.
E dicho aki no ta existi por nada, pero cu esaki ta bay asina leuw cu violacionan grave ta worde tapa door di hende cu ta worde paga pa proteja y vanguardia nos systema hudicial ta un berguensa total y ta pone nos estado di drecho tembla. Unda nos ta bay ora e conoci barco Hulandes “Panter” di Guarda Costa cu supuestamente tey pa protehi nos costanan contra illigalidad mes ta participa den dje. aña pasa e barco aki a bin cu licornan y cigaria di St. Maarten y kier a drenta esaki sin paga invoerrechten y accijnsen.
Ora esaki a worde deskrubi door di douane Recherche esaki a worde tapa door di husticia cu conicimento y aprobacion di e procureur general Hulandes !!!
Esaki hasta a bay mas leuw, pasobra purba di sera boca di un trahado publico na unda e mester responsabilsa su mes na gobernador. Kiermen gobernador tambe ta na altura !
Prome cu hiba e asunto mas leuw mi ta invita autoridadnan judicial pa duna pueblo un splicacion pakico Buchi Juan c uta bin cu un tanki gasoil di Venezuela si ta worde colga di biaha per actonan hopi mas grave di Shon Jan ta worde tapa door di Shon Piet.
Pueblo nan por sigui purba di sera mi, purba di kita pan di boca di mi yiunan, pero mi boca yamas nan lo sera. Keda pendiente tin hopi mas.


text:
Pareha (blanku) a adopta 2 yu muhe (kolo skur), kaba bati nan mata…
Posted by By Buchi-Brusko at 17 August, at 19 : 17 PM Print
E titulo lo a shock bo, pero esei no ta tur kos…. e ta bira piho. Nan no a bati e dos yu adopta mata sin motibu, sino den nomber di Dios. Tin hende no merese tin yu rondo di nan mes. Nos no ta kompronde kon nan por a haña e dos loko nan aki apto pa adopta. Wak e video i wak kiko nan motibu tabata. Nan a husa un buki zogenaamd religioso kual ta siña bo kon pa eduka bo yu nan. Awor a base di loke nos a wak i tende den e video, nos no ta haña ku un buki asina mag di wordu publika. Aunke nan a interpreta e buki robes, loke e homber den e video ta bisa tin para den e buki, no por ta palabra di Dios….
Nos ta fada di tende nieuws nan absurdo asina aki, ti falta e hende nan awendia…
Related Posts
-
28 May at 05 : 39 AM 0
Sueltu di pushi
-
12 April at 11 : 17 AM 0
Krea Problema Harma Bomboshi Hala Atras Laga Huma Sali Bai
-
3 January at 11 : 51 AM 0
Machu Booster.....Ba dal dibo kaba?!!!
-
29 October at 17 : 44 PM 0
Korsou bo tey? Lanta for di Soño !!!!


text:
Cumpleaños Diaranzon 28 September 2011
Awe a haci aña e mama mas dushi di aruba esta
Marlene Croes e ta ricibi un pabien di party su famia
croes y di su amistad nan mas cerca, y di su unico
prins Marcderrick Croes. Have a blessed day enjoy it.
Awe nos papie Erwin Gei ta cumpli un aña mas di
bida. Papie Dios bendicionabo semper y danki pa
guia nos den e bon caminda. Bo ta un papie
ehemplar, nos ta stimabo hopi. Happy Birthday,
sunchi y braza di bo yiunan Lindsey y Bradley.
Awe 28 di September ta cumpli un aña mas di bida nos dushi stima`Erwin Gei`.
Win ta haya hopi braza y hooopi sunchi di su casa Linda, yiunan Lindsey y Bradley. Hopi felicitacion e ta haya di su mama Glenda, tata Betto, ruman Tico(Hulanda) y casa Nathalie, sobrina Thaisa y sobrino Asanti. Un macuto yen di bendicion di su wela Reineta Tromp. Win enjoy bo dia yen di alegria y nos lo come bolo hunto cu bo. Happy Birthday dushi!!!
Hiep hiep hoera awe nos ta canta happy b-day pa e guy mes mes pabien Mark ku bo sweet 60 hihihi pabien ta bin di henter cuerpo policial di grenspolitie pero muy specialmente di su 2 princess nan Mya y Luennsy y di su reina Ludy btw nos tur kier treat so manda treat POVA nos ta warda pabien riba bo dia Gonzo
Awe 28 di September 2011 ta di fiesta e princessa di Ayo 28 cual ta Gillary de Mey. Gillary ta haya un macuto di brasa y sunchi di parti di mama Martha, su tia Elvira cu ta adore, su mano Alex, su ruman sin dolor Jo-Angely, sin lubida Sol, Tilita, tia Mariela, tio Fran, padrino Oscar, madrina Julia, abuelita Maria, tur su ruman nan, tur su amiguito nan cu semper ta na ayo 28 y tur sobra famianan cu ta hopi pa menshona. Nos tur ta desea pa Gillary pasa un dushi dia y awor cu e ta un aña mas grandi pa e bira un poco mas bon mucha. Hiep hiep hoera pa Gillary!!!!!


text:
Reino Hulandes
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Reino Hulandes ta un Reino ku for di 1954 ta konsistí di diferente país. Aworaki Reino Hulandes ta konsistí di cuater país: Hulanda, St. Maarten, Korsou i Aruba. Te ku aña 1975, Surnam tabata un país den Reino Hulandes. Nieuw Guinea tabata un país den Reino Hulandes te ku aña 1962. E Reino ta un monarkia federal ku e Rei di Hulanda komo kabes di estado. E relashonan entre e paísnan den reino ta skibí den e Statuut di 28 òktober 1954. Difisil ta pa mira e diferensia entre e Reino Hulandes (e tres paísnan) komo monarkia federal i e país Oropeo (Hulanda) ku ta karga e mesun nomber.
Historia[editá | edit source]
Desde 1955 e Teritorio Insular Autonomo di Aruba a introduci su propio Escudo y desde 1976 su propio Himno y Bandera nacional y a base di un Referendum teni na maart 1977 a skoge tambe pa su Independencia, pa a bira un Pais politicamente completamente separa y independiente, completamente para riba su mes y un Estado Miembro di un Reino Hulandes den forma di un commonwealth segun e modelo di e Statuut di Westminster y e Commonwealth Britanico, consistiendo di cuater Pais, manera tawata e deseo di e pueblo ancra tambe caba for di augustus 1947 den un staatstuk oficialmente presenta y publica.
Paísnan[editá | edit source]
- Hulanda (inkluyendo Boneiru, Sint Eustatius i Saba komo munisipionan hulandes, e islanan BES)
- Korsou
- Sint Maarten
- Aruba
Kabes di Estado[editá | edit source]
Rei Willem-Alexander di Hulanda. Rei Willem-Alexander ta kabes di estado di henter Reino Hulandes: cu ta consisti di e cuater nacionnan y paisnan separa y independienteHulanda, Aruba(1986), Curacao i St. Maarten (2010) .
Gobiernu di Reino[editá | edit source]
E Gobièrnu di Reino ta konsistí di e Rei di Hulanda (Rei Willem-Alexander) i e Ministerraad di Reino cu ta konsistí di e Ministerraad completo di Hulanda hunto ku e tres Ministernan cu cada un ta representa un di e tres paisnan Aruba, Curacao i St. Maarten.


text:
Famia ta un pilar importante di nos komunidat. Na momentu ku komo famia nos por kompronde otro i lag...
Dia 1 di òktober 2014 Asosiashon Iglesia Grasia Abundante a kumpli 18 aña di eksistensha. Djadumin...
Djamars 21 di Oktober, Revolution foundation, organisado di e konsierto KORSOU pa KRISTU a inf...
E siman aki Crossover Foundation a lansa e projekto “Amor Real “. Un projekto ku lo bai dedika...
E album 'Sólo Un Abrazo' di Shamiro Anita a keda nomina komo 'Mejor Album de Cantautor' den Pre...
We have 13 guests and no members online
Only registered users are allowed to post


text:
Elemento kímiko
Un elemento kímiko ta un substansia kemikal puro konsitiendo di un typo di atóm distingi dor di su number atomiko, ku ta e number to protonan den su nucleo. Un par di elementonan komun ta heru, koper, plata, oro, hidrogeno, karbon, nitrogeno, anto oksigeno. Tur materia kimiko ta traha di e elemento aki. Otro di hidrogeno i helium den e universo, ku ta kere ku a wordu traha dor di e Big Bang, mayoria elementonan ta keré ku a wordu traha dor di prosesonan mas despues.
Mesa periodiko[editá | edit source]
Artikulo prinsipal: Mesa periodiko
Tur elementonan ta wordu hinká den e mesa periodiko, basa riba e number di atómnan den nan nukleo.


text:
ORANJESTAD -E aña aki lo celebra dia internacional di “The Golden Age(r)s”, dia 1 di oktober, na un manera espectacular, pasobra “After Party” lo ta na Aruba.
“After Party” ta un obra teatral humoristico cu ya caba a ser presenta na Hulanda, Corsow y Boneiro y cu a haya masha bon acogida. Por wak you tube pa haya un sabor di locual por spera y pa bo ta bon prepara.
E ta un obra pa henter comunidad di Aruba pero en particular pa “The Golden Age(r)s”. Ta trata di e storia di cinco “Golden Girls” cu a dicidi di bay biba hunto den un cas. Nan ta celebra e “After Party” di nan bida, caminda nan ta wak bek y evalua na un manera humoristico acontecimento- y recuerdonan di nan bida. Bisiñanan di e cinco hende muhenan aki ta tres hende homber, e salo den e “After Party”.
“After Party” ta un produccion di Teatro Luna Blou y ta wordo interpreta pa actornan sumamente talentoso for di Corsow. Nan ta Rina Penso, Greta Trapenberg, Anne-Marie Braafheid, Mila Palm, Jenny Fraai, Eric van Ommeren, Gerry Raphaela, y Uthsel Victoria. Regisora ta Jackie Bernabela (AruBon). Texto a wordo scirbi pa Albert Schoobar y Jackie Bernabela. Conhuntamente cu Diana Domacassé-Lebacs y Rigoberto Samson nan ta forma e team completo cu lo bin pa deleita henter Aruba cu nan presentacion.
Presentacion di “After Party” na Aruba lo ta dia 1 di oktober, pa 4or di atardi na Scol di Arte na San Nicolas y dia 2 di October pa 4or di atardi e lo tuma luga na Cas di Cultura. Entrada ta Awg 25,- pa persona.
Philomena Wong ta e persona cu a bin cu e tremendo idea pa trece “After Party” pa Aruba. Conhuntamente cu diferente otro persona y instancia (entre otro Club Kibrahacha 60+, Mi Cutisa y Stimaruba) ta trahando duro pa tur hende por gosa y pasa un atardi dushi, sumamente alegre y placentero.
E proyecto aki ta ser financia pa UNOCA. Tremendo cooperacion tambe a wordo ricibi for di CEDE Aruba, Teatro Luna Blou di Corsou y diferente otro persona y instancia.
Ticketnan ta obtenibel na Club Kibrahacha 60+, UNOCA of Scol di Arte na San Nicolas.


text:
OCA: Prome huez Mericano pa husga na Aruba den Interpaso
November 7, 2013
OCA semper a trata na rouleer e jueznan cu mester huzga su competencianan y pa “Interpaso” semper e cantidad di juez ta 3. E biaha aki e escogencia a cai riba un juez Mericano. Robbyn Young lo bira e prome juez equino di Merca cu ta bin huzga na Aruba. Ya di edad jong Robbyn tawata envoluncra den cabay. Desde aña 1987 ora cu su famia a cumpra nan prome cabay di paso fino Robbyn ta den pista di un forma of otro.
Na aña 1998 Robbyn a sa di trese zilver bek cas pa Merca den e CONFEPASO Mundial de Jinetes y Amazonas cu a tuma lugar na Santo Domingo.
Na 1997 cu edad di 19 aña Robbyn a muda bai Ocala, Florida pa cuminsa un carera na Omega Stable Inc den function de maneho di e finca y e cabaynan di reproduccion, cu na e momento ey tawata doño na e paso fino macho Gran Campeon Mundial, Nacional y Internacional y e top reproductor ‘Profeta de Besilu’ y e yewa Campeona Nacional ‘Detalle de Besilu’. Robbyn a pasa various aña ta viaha den Merca y Latino America pa promove ‘Profeta’ y su crianan campeon. Robbyn tawata tin e privilegio di maneha otro fincanan influente manera The Besilu Collection Inc na Miami y El Cardenal Farm in Mooresville, North Carolina. Na El Cardenal, Robbyn a bin cu un programa di cria hopi exitoso y tambe un programa di entrenamento pa yuda varios cabay, doño juvenil y amateur conquista hopi premio regional como tambe nacional. El a funciona como assistant coach pa e team di Merca na e Mundial di CONFEPASO pa Jinete y Amazona den aña 2006, 2008 y lo ta un consultant pa team di Merca den e Mundial 2014.
Robbyn a bira un PFHA (Paso Fino Horse Association) Certified Judge y USEF ‘r’ Rated Licensed Official na 2005. Na 2012 Robbyn tawata tin e privilegio pa ricibi su CONFEPASO Certification, PFHA Senior Certification y USEF ‘R’ Rating. Esaki ta e honornan mas grandi cu por wordo duna na un juez na Merca. El a juzga na mas di 30 feria regional na diferente parti di Merca, tambe na eventonan prestigioso manera 2013 Spectrum International na Miami, e 2012 PFHA Grand National Championships na Lexington, KY, 2012, Copa Alcalde na Aguada, Puerto Rico, 2013 y 2012 Western Gold Cup Challenge na California y e 2012 Pre-Spectrum na Miami.
Robbyn ta biba actualmente den e historico Charleston South Carolina, unda e y su prometido Dr. Ryan Gipe tin nan propio rancho ‘Criadero La Costeña’, un ‘elite paso fino breeding and training facility’ y nan ta maneha esaki hunto. Robbyn ta traha como un Technico Veterinario di emergencia y e tin un praktijk general. Robbyn tin un diploma di bachellor den biologia na College of Charleston y ta spera di sigi studia medicina veterinario.
Aruba y OCA ta hopi entusiasma pa yama Robbyn bon bini na Aruba su feria internacional ‘Interpaso 2013’ cu lo tuma lugar na Floralina dia 15, 16 y 17 di november.
Partnership importante entre Divi Links, Insel-Air y Organizacion Caballista Arubiano
Un feria International manera Interpaso cu participacion di Corsow, Republica Dominicana, Venezuela, Colombia y Merca sigur ta algo sumamente bunita y importante pa un isla chikito manera Aruba.
Sigur turisticamente, pero e no ta bin sin su gastonan. OCA ta hopi agradeci na tur e sponsors cu ta yuda den diferente manera. Un di e aspectonan mas importante di Interpaso ta e aspecto turistico, no solamente e personanan cu ta bin pa e feria pero tur esnan cu ta wak e programanan di e feria y despues ta bin Aruba bishita nos isla. Desde cu Interpaso a bira algo cu ta transmiti internacionalmente cada aña a constata cu mas y mas caballista ta jega Aruba pa vakantie.
Carlos Madrid (Pereira), Jose Hurtado (Bogota), Alberto Villasmil (Maracaibo), Dona Lucrecia Fajardo (Medellin) y Oscar Gonzalez (Medellin) entre otro tur a cuminsa conose Interpaso y Aruba door di e cobertura di prensa. Pa OCA no ta facil cubri tur gasto di e prensa internacional y jueznan, pero cu cooperacion di partnernan strategico manera DiviLinks y Insel-Air so esaki ta posibel. E aña aki DiviLinks lo apoya Interpaso pa e di dos biaha y asina yuda engrandese e evento door di hospeda e miembronan di prensa internacional, cu lo duna publisidad di nos isla den exterior.
Insel-Air a pone e ticketnan disponibel pa e miembronan di prensa por yega Aruba for di nan destinacionnan.
Organizacion Caballista Arubano kier a manda palabra di gran aprecio pa DiviLinks y Insel-Air como partner di Interpaso 2013.
Interpaso 2013 ta cla pa start…
Espectativanan ta halto di tanto e participantenan local mane di esnan internacional
Interpaso ta mustra di lo bira e evento deportivo cu mas ambiente e anja aki si mester wak e attencion tanto local como internacional cu esaki ta hayando. Bon cuminda, bon musica y mas cu tur e ambiente di e deporte equino di paso fino ta e ingredientenan clave cu lo sa di hasi di e interpaso e anja aki uno exitoso un biaha mas. Asina ta no pensa mucho mas reserva den bo agenda e dianan 15, 16 y 17 di november venidero.
Diabierna lo tin comptencianan di e yeguanan den cada categoria y diasabra esnan di e machonan.
Diadomingo lo toca e turno na nos muchanan di Aruba pa batalla fuertemente den pista contra di nos bishitantenan internacional pa lokual ta e competencianan di Jinete y Amazona. Tambe riba diadomingo Santa Rosa lo ta presente cu nan mercado local. Durante e esaki tambe lo tin competencianan di carne y cabrito. Esaki lo cuminsa ya for di 3 or di atardi. Asina ta no perde. Bini uno bini tur..
SUPER EXITOSO E CURSO DI DOMA RACIONAL DUNA PA JAIRO VILLEGAS.
March 21, 2013
Mester mira e cabai awor cu un otro wowo !
Hopi organisacion ta ofrece curso pa nan miembronan y sigur hopi ta masha valioso. Den e categoria aki ta cai sin duda e curso di “doma racional” cu Jairo Villegas di Medellin a duna pa e caballistanan di Aruba. E 42 participantenan a declara na final cu e tabata super interesante, util pa nan, ya cu nan a sinya mucho mas cu djis con mester anda cu un cabai. Nan a sinya con e cabai ta pensa y con e ta actua y pakiko e ta hasi esey.
Comision di Subsidio di Gobierno a yuda pa hasi e curso aki posibel y na alcanse di e miembronan, cu mester a paga un suma chikito pa por a atende. Presidente di OCA, Tom Pietersz durante e entrega di certificado a yama danki pa Villa Floralina cu a pone nan facilidad disponibel, na e Comision cu a duna e subsidio, na e miembronan y no-miembronan cu a atende na gran escala y claro na Jairo Villegas cu a duna e curso den un forma asina alegre y interesante. Directiva di OCA ta asina contento cu e curso aki, cu den un futuro OCA lo kier trese un chalan professional di pista pa comparti su experiencia y duna tips importante na esnan cu mester competi un cabai.
E curso tabata visualmente interesante, ya cu no tabata un curso di palabra so, pero di demostracion constante, di moda cu tur hende hasta di otro idioma, por a sigui e curso sin mayor dificultad. Masha interesante den esaki ta cu mitar di e 42 cursistanan tabata menor di edad y e trainer, hopi biaha den un forma chistoso a capta nan atencion durante 3 dia largo, den sessionnan di 2 hora y pico cada dia. Contrario na e experiencia cu hopi curso ta cuminsa cu un cantidad y despues ta baha bao di mitar, e biaha aki e atendencia a keda haltisimo. Directiva di OCA tin solo dia lamenta cu basta chalan profesional a keda sin atende, como si fuera nan no tin nada di sinya, mientras cu e profesionalnan cu a atende a keda contento cu loke nan por a sinya y impresiona cu e doctrina nobo aki.
Durante e 3 dianan, trainer Villegas a traha cu tur tipo di cabai, di e baby te na e cabai fastioso di edad. Cabainan cu problema y potronan cu nunca a ser gara pa pasa door di e sessionnan pa mustra na final con nan a cambia, con manehabel nan a bira y cu nan problemanan a ser ataca via un acercamiento psicologico. E doma racional tin su raiz den e comportacion di e cabai den naturalesa y con e cabai mes ta duna e trainer e confianza. Un cabai mester ta un animal cu no mester spanta pa nada, ya cu esey ta hacie peligroso y por causa accidente.
Jairo Villegas a mustra unda e forsa di un cabai ta y no mester busca forma pa contene e forsa via su boca, ya cu esey ta un error grandi. Un cabai tin 5 scharnier importante, cu ta e cabez, e nek, e schouder, e barica y su heup. Nan mester ta los y facil pa bira pa e cabai por ta manehabel. Despues cu e termina cu un cabai ta como si fuera ela usa WD-40 riba e scharniernan. Cada scharnier tin un forma pa hacie flexible y esaki ta basta diferente di loke ta e custumber pa hasi.
E curso a bai mucho mas lew cu unicamente pa sinya e cabai algo nobo. Hopi atencion a bai pa sinya e manehador tambe con pa trata e cabai, pa asina nan dos por compronde otro mihor. Especialmente e uso di pia, unda pa pone pression cu pia, unda ta pone e balansa ora di bira un cabai, con e dorso di e jinete mester ta, con e mannan mester ta posiciona, etc. E curso aki ta un elogio pa e iniciativa di e directiva.


text:
Archivo di April, 2010
Cumpleaños Diahuebs 29 April 2010
Awe 29 april ta cumpli aña, e futuro capitan di barco RASCHYD ARENDS. E ta haya palabranan di pabien di su mama, tata, ruman nan, tanta, omonan, wela y tur demas famia, sin laga afor su in-laws nan aya na Hulanda. Tambe di su one and only Joely, sin laga afo su friendsnan y tambe coleganan di KIA.
Enjoy bo dia hopi Raschyd y bay rustig cu e drinksnan.
Marcos Witt, Cantante Di Canticanan Cristian Cerca Prome Minister Mike Eman
ORANJESTAD (AAN): Na 2001 e cantante di cancionnan cristian y conoci pa e cancion inmensamente popular “Enciende una luz” Marcos Witt tabata na Aruba na unda el a topa cu e actual Prome Minister di Aruba Mike Eman. El a mira den Eman un lider y a priminti’e di lo bin Aruba back y ta spera di mira Mike Eman como Prome Minister di e pais aki. Ayera Marcos Witt a topa cu Prome Minister Mike Eman.
Caso Endy Croes vs. Lotto pa Deporte ta keda den lus negativo
Barbaridad tras di barbaridad
Ex Minister Ramon Lee ta firma carta incriminatorio
ORANJESTAD (AAN): Un carta cu a worde firma pa ex Minister Ramon Lee pa yuda Endy Croes den e caso contra Lotto pa Deporte ta haci mas malo cu bon. E carta aki obviamente ta algo fabrica den pura. Un carta den cual ex Minister Ramon Lee ta parce di ta incrimina su mes grandemente. E ta bisa di tabata na altura di tur loke tabata pasa den Lotto pa Deporte y a duna su bendicion pa e director (y prome cu esey president di e Hunta di Directiva) Endy Croes contra tur regla di etica, ley y contabilidad, proyectonan na su ruman Edmond Croes.
Aruba a pasa tog door di e crisis!
Drs. Ben Marapin:
ORANJESTAD (AAN) — Apesar cu tabata tin e crisis economico mundial reciente y su impacto tabata serio riba Aruba, fuera di e shut down di e refineria cu ta nifica no contribui mas na nos economia, tog nos a sobrevivi. Asina drs. Marapin a señala den entrevista cu nos redaccion, y a sigui splica: “ Macro economicamente, nos a sobrevivi basta bon. Mi ta bisa ‘macro-economico’ pasobra riba e parti ‘micro-economico’ bo tin diferente famia, negoshi cu a pasa door di periodonan duro, y ta pasando den un dolor basta serio. Mi ta kere, y semper mi a bisa esey, nos tin cu preocupa pa e grupo ey, tin un opvang pa nan, y percura pa nan por haya chens di haya trabao otro caminda”, mr. Marapin a señala.
“Pueblo a vota pa un cambio pa mehor y no pa drecha cos cu no ta kibra!”
Lider PDR: OM, KPA y Minister mester reahusta prioridadnan!
ORANJESTAD (AAN) — Den conferencia di prensa di fraccion di PDR, mr. Andin Bikker a menciona cu na su opinion, Cuerpo Policial mester bay reahusta su prioridadnan. Esaki den sentido cu e Parlamentario a worde acerca pa un ciudadano cu a haya un process verbal, cu e mester paga un suma pasobra e ta core den auto cu glas getint of e ta bay Corte. “ Segun mi tin entendi e Minister di Husticia actual mes, su glas di auto ta getint. Fuera di esey, Ministerio Publico mes, na 2006, a declara cu e ley no tin certidumbre y no por worde aplica.
E posicion di PVL di APFA ta uno hopi critico y un decision mester worde tuma pronto
Segun directora general di APFA,
ORANJESTAD (AAN): Ultimo dianan aki tin masha comentario ta circula den diferente area cu APFA e fondo di pension, ta bancarota. Durante un conferencia di prensa Migdid Croes de Jong directora general di APFA a splica cu esey no ta e caso. Segun sra de Jong, APFA ta ehecuta dos reglamento cu ta PVL y NPR. PVL ta Pensioensverordening Landsdienaren y NPR ta Nieuw Pensioen Reglement. PVL ta estableci y regla pa ley y esey ta nifica cu APFA no por tin e instrumentonan den nan man pa haci cambionan den dje. E unico cos cu si por worde haci ta hisa e premie.
Incertidumbre pa loke ta continuacion di trabao ta algo hopi desagradabel pa un trahador
Segun Presidente di SEPPA,
ORANJESTAD (AAN): Diaranzon a puntra presidente di SEPPA Magaly Brito riba e posicion di e obreronan awendia, mirando cu ta bay celebra Dia di Obrero. Segun sra Brito, si nos wak dia di obrero, nos ta recorda luchanan den pasado di nos hende homber y hende muhernan. Ta hendenan cu den diferente espacio a hiba lucha pa trahadornan, cu ta un lucha cu a inicia pa un dia di trabao di 8 ora.
Naturalmente esakinan ta momentonan tambe pa nos reflexiona riba con e situacion ta no solamente na nos pais Aruba, sino tambe na otro lugarnan di mundo.
Parlamento a aproba aumento di room tax cu 1.5% entrante 1 di mei 2010
ORANJESTAD (AAN): Ayera durante reunion publico di Parlamento a keda aproba e ontwerp-landsverordening pa e cambio di e Landsverordening logeerbelasting. Esaki ta encera cu entrante 1 di mei e room tax (impuesto pa camber) lo pasa di 6% pa 7.5%, es decir un aumento di 1.5%.
Manera ta conoci, Minister di Turismo, Otmar Oduber a bin ta comentando riba e aumento aki, cu sigur lo contribui na desaroyo di nos industria turistico. Ta asina cu den cuadro di instalacion di dos fondo pa promocion di Aruba den exterior y pa mehora e producto turistico Aruba, Aruba Tourism Marketing Fund y e Tourism Product Enhancement Fund respectivamente a mira e necesidad pa adapta e tarifanan di room tax.
Nilo Swaen y Eddie Briezen a yama sector priva pa egoista
Den Parlamento ayera
ORANJESTAD (AAN): Ayera dos di e parlamentarionan di MEP a laga cara di Aruba na berguenza. Siguiendo e reunion di Parlamento ayera pa trata aumento di room tax, Nilo Swaen y Eddie Briesen, ambos ex minister a dicidi di ataca sector priva yamando nan pa egoista. Segun Swaen semper ora a purba di subi room tax of algo relaciona cu turismo tabata trece argumentonan hopi fuerte contra di locual ta trata cualkier subida y cu hasta a worde pidi pa kita logeerbelasting.
2do torneo di Beach Volleyball Bugaloe Beach Bar & Grill Diadomingo awor
ORANJESTAD (AAN): Diadomingo 2 di Mei proximo lo bai tin un tremendo torneo di Beach Volleyball na Boegaloe Beach Bar & Grill, esaki lo bai ta e di dos edicion di e torneo aki cual tabata un exito total. Den e torneo aki hungadornan local y turista lo forma teamnan. Lo bai tin dos categoria cual ta “Fun” esaki ta pricipalmente pa teamnan di 6 persona cu no tin mucho experiencia y e otro categoria lo ta “Advanced” pa teamnan di 4 hungador di mas experiencia.
E weganan lo cuminsa pa 10’or di mainta bai ariba.
Ni morto no ta scapa di ladronnan
Caso hopi tristo y di lamenta
ORANJESTAD (AAN): Cu hopi dolor na nan curazon den luna di November famia conocirnan a hiba nan ser keri na su ultimo lugar di sosiego. Pero lo mas tristo ta y doloroso ta ora cu diamars ultimo a bin descubri cu kelder di e difunto tabata destrui y hasta e caha den cual a dera e señora difunto a worde habri pa colmo a horta su pertenencia. Diamars pa 5’or y 45 minuut, central di polis a ricibi un yamada y pa cual a dirigi patruya San Nicolas mesora na Santana di Sabana Basora. Na momento cu polis a presenta nan a worde atendi pa esnan representante di un Funeraria.
Grupo di hoben a kibra drenta den cas di hende
Nan a drenta horta den un cas na Wayaca Residence…
ORANJESTAD (AAN): Con por cualifica un grupo di hoben cu ta kibra drenta den cas di hende haci fiesta durante di su ausencia. E pregunta grandi cu ta surgi, kico mester haci cu e tipo di hobennan aki cu no ta respeta propiedad di hende? Diamars mainta trempan un señora cu a worde encarga pa su sernan keri pa e tira un bista riba nan cas durante nan ta den exterior. E dia en cuestion e señora di inicialnan G.T.T.S. di 49 aña, a yama polis pa reporta di a caba di gara muher den e residencia.
Mucha homber a horta cel y pa entregue bek e tabata exigi suma di 100 florin
Deal or no deal?
ORANJESTAD (AAN): Na warda Oranjestad, diamars pa 3’or di atardi a acudi un ciudadano y el a declara na polis, cu su yiu muher a entrega keho algun siman pasa di ladronicia di su celular.
Ladron a drenta den cas y entre otro a horta e cel. Pa por recupera e cell su yiu muher a keda yama e number y un persona desconoci a contesta e yamada. Doño di e cell a haci un deal cu e persona desconoci pa asina e por recupera su cell. Pero e persona na liña a haci un proposicion na e doño cell, si e kier su cell e ta exigi pa e worde paga e suma di 100 Florin.
Cas pa ex adictonan recien rehabilita a habri na Moko
Esaki ta uno masculino y lo traha riba uno femenino tambe
ORANJESTAD (AAN): E cas pa adictonan rehabilita na Republica Dominicana a habri diaranzon atardi. FCCA a pone e cas disponible pa e fundacion cu ta adopta adictonan. E grupo di voluntarionan aki ta traha incansablemente pa por yuda e adictonan di droga principalmente.
Sra Audrey Croes Lacle tabata hopi contento di por a logra hunto cu e voluntarionan y FCCA e prome cas como fundacion. E cas tabata necesario. Ta un cas pa ex adictonan masculino cabando nan tratamento. Ya caba tin adictonan cu a rehabilita y ta na Aruba. E cas na Moko ta unda nan lo keda y poco poco drenta back den comunidad.


text:
DEBI CU E NO TABATA FAHA, BABY DEN CHILDSEAT A HERA SALI FOR DI E AUTO ORA CU IMPACTO DI ACCIDENTE A DAL PORTA HABRI
Dialuna merdia a drenta informe di un accidente dilanti J.R. Autocenter na Santa Cruz, mesora a dirigi tanto polis como ambulans na e sitio. Na yegada di patruya a bin constata cu un pick-up cora biniendo di zuid a crusa dilanti di un otro auto di direccion contrario, e vehiculo aki tabata maneha pa un dama cu den e auto tabata tin su yiu muher y un baby den un childseat. Debi na e impacto di e sla na e porta di e auto esaki a habri y por poco e childseat a cai for di e auto. Na yegada di ambulans a controla y atende esnan envolvi den e accidente aki na e sitio mes.


text:
Archivo di June, 2012
ORANJESTAD (AAN) – Durante un reunion cu miembronan di Staten, Minister Benny Sevinger tabata presente y el a worde acerca pa Matutino DIARIO, tocante kico a bin dilanti pa loke ta concerni e dumpnan ilegal, cu segun informacion ta yega na 33 rond Aruba.
E dignatario a bisa aki ta cuadra cu realidad, pasobra di 60 lugar cu tin coba riba nos Isla, 31 di nan ta worde uza como dump ilegal.
ORANJESTAD (AAN): E yiu homber di Alcides Peralta, esta Angelo Peralta ta viahando pa Hulanda pa entrega un keha oficial na Corte Penal na Den Haag, relaciona cu e accion di Arestatie Team dia 22 di februari ultimo den oranan di merdia na altura di Renaissance Marketplace unda a asesina dos Colombiano, su tata Alcides y Benjamin Castro.
Como cu 4 luna a transcuri y ainda no por tende nada, famia a dicidi cu e ora ey mester acudi na Corte na Den Haag pa logra nan meta. Na Aruba ningun hende kier duna informacion na e famia ora cu nan yama.
Diego de Cuba lider di STA:
ORANJESTAD (AAN) – Matutino DIARIO a acerca sr. Diego de Cuba, lider di Sindicato di Trahadornan di Aruba (STA), tocante su impresion riba e reunion cu a tuma lugar cu e comision concerni di Staten, riba e tema di “cheap labor”.
STA ta representa e trahadornan di e sector di construccion, y Diego de Cuba ta describe e tarea cu gobierno mester asumi como uno di control riba tur e companianan contratista chikito, pa constata si enberdad nan ta contribuyendo na caha di impuesto di nos pais.
Un control cu mester cuminza no “di ariba bay abao pero di abao bay ariba” loke ta nifica un control mas estricto pa por rescata e sumanan di belasting cu por a bay perdi innecesariamente.
Ing. Gisbert Boekhoudt di Medio Ambiente:
ORANJESTAD (AAN)—Den entrevista cu sr. Ing. Gisbert Boekhoudt, funcionario di Departamento di Medio Ambiente, a splica cu personanan cu tin tereno priva tambe tin cu cumpli cu cierto reglanan.
Si un propietario di tereno priva kier tin un dump eyriba of den su mesun cas, e minister concerni mester apunta e tereno of cas ey como un dump y mester tin un carta di e minister cu ta bisa cu e adres ey ta destina pa tira sushi.
Pero esaki no ta bay sin mas. Tin cierto rekisitonan cu e minister ta stipula, manera cu e lugar mester tin un entrada, entre otro exigencianan, pa e no causa molester of peliger ni perhudica otronan.
Promesa haci riba reunionnan periodico:
ORANJESTAD (AAN) — Parlamentario Andin Bikker a presidi e reunion cu a tuma lugar entre Asociacion di contratista (WAB), Mediador di gobierno sr. Anselmo Pontilius, sindicato STA, cu ta representa e trahadornan den sector di construccion cu ta traha pa e companianan Wegenbouw, Thiel Co., y ALBO. Tabata tin shopstewardnan tambe presente.
Parlamentario mr. Andin Bikker a duna di conoce cu e reunion, cu a bay den hopi bon ambiente, a toca e tema di “cheap labor” cu tabata e topico central, no obstante mas informacion a bin dilanti, recomendacion y remarcanan a worde haci, specialmente tocante leynan cu mester bin y esnan existente caba, y cu no ta funcionando.
Rector di Universidad di Aruba dr. Glenn Thode
ORANJESTAD (AAN): E prome simposio di Reino cu tabatin come tema “Relacionnan den Reino y e balor adicional di Reino Hulandes” a worde teni riba iniciativa di Prome Minister Eman y organiza door di gobierno di Aruba hunto cu Universidad di Aruba. Rector di Universidad dr. Glenn Thode, kende cu un discurso cortico a habri e simposio bisando e audiencia “Boso ta na Aruba awor aki y na mes momento boso ta den Reino Hulandes”.
Pa continua cu su discurso bisando cu pa mas o menos dos siglo caba Reino Hulandes tin e postura di un Reinado. Esaki a worde adapta door di relacionnan cu a cambia den e parti Europeo di Reino (Hulanda) y den e partinan cu door di politica colonialista tabata worde mira sea como propiedad of parti di Reino. Manera por ehempel Indonesia.
Mediador Anselmo Pontilius ta splica di con:
ORANJESTAD (AAN) – DIARIO a entrevista Mediador di Gobierno, sr. Anselmo Pontilius tocante su perspectiva despues di e reunion entre comision concerni di Staten, presidi pa mr. Andin Bikker, STA, Asociacion di Contratista di Aruba, algo shopsteward y su mes persona como mediador
El a cuminza splicando cu locual a worde remarca durante e resunon, principalmente for di e companianan Wegenbouw, Thiel Corporation y ALBO, ta entre otro cantidad di puntonan cu a bin acerca, ta cu durante e negociacionnan pa yega na un Contrato Colectivo entre WAB y STA diferente obstaculo riba caminda ta stroba pa yega na otro.
Mediador di Gobierno:
ORANJESTAD (AAN): Rond di 150 persona a participa den e Simposio di Reino cu a tuma luga dia 25 di juni ultimo na Dr. Edward Cheung Center for Innovation riba Sasaki, caminda a papia riba e balor agrega pa ta forma parti di Reino. Personahenan conoci di comunidad, manera Mediador di Gobierno, a participa den e Simposio aki.
Anselmo Pontilius na final a declara cu e mensahe y contenido di e discursonan ta importante pa Caribe Hulandes y naturalmente Reino. Tur hende a pone enfasis cu den cuadro di globalisacion ta importante pa tur hende traha hunto.
“Un flash of intelligence”
DOW por traha anochi tambe
Recien nos por a tende di e hefe di DOW mes nan falta di un vision pa un maneho drechi pa e trabaonan di su departamento. Un storia cu e mes a conta encuanto e ceramento di e beach dilanti di cas di Gobernador. Ya pa hopi aña un cantidad di piscador ta mara nan boto of baha nan boto ora di bay pisca na e beach dilanti di cas di gobernador.
Un dialuna mainda DOW a lanta y dicidi di cera e entrada di e lugar aki door di cual e piscadornan diripiente no por baha nan boto mas ni saca nan boto for di lama. Esnan cu ta baha nan boto pa pasa un paar di ora agradabel ariba lama tampoco no por baha nan boto eynan mas. No tabatin ningun anuncio di padilanti cu esaki ta bay tuma luga.
Pa por cumpli cu demanda grandi
ORANJESTAD (AAN): CIB WORLDWIDE ta anuncia fecha nobo pa su tremendo seminario “Lending with Confidence,” cual lo tuma luga diaranson 4 di juli 2012 na Hyatt Regency pa 9or di mainta. “E seminario aki ta algo innovativo pa e mercado di Aruba y un “must-attend” pa tur negoshante of personanan den e sector financiero”, segun Nancy Croes, representante local pa CIB WORLDWIDE a bisa.
“E ta un seminario riba un topico poco trata aki na Aruba, pero hopi necesario, specialmente mirando e economia actual,” Croes a bisa.
Minister-President Mr. Mike Eman
ORANJESTAD (AAN): Olga van der Klooster (architectuurhistoricus en specialist historisch kleurgebruik in de architectuur) y Michel Bakker (architectuurhistoricus en archeoloog) ta forma hunto Bureau Plantage Zorg en Hoop, oficina di experticio riba e tereno di herencia construi.
Den cuadro di e revitalisacion di San Nicolas, nan a haci riba peticion di Minister van Cultuur Michelle Hooyboer-Winklaar un estudio cultural historico di e centro historico di caya grandi y The Village na San Nicolas.


text:
Tribler òf e kaminda na e ret distribuido di kontenido nan
Posted by By Manuel Ortega at 11 February, at 15 : 28 PM Print
Manera ta aklará Torrent Freak e delaster paso na e defensa dje espasio sosial di e kompartishon ta impulsá ku e ret lo tuma un struktura distribuido. Esaki kermen ku ni sikiera lo tin ku rekurí na wèpsait nan unda deskargá torrent – òf su alternativa nan – ora nos ta buskando un kontenido. Tribler ta un software liber atministradó di torrent ku ta inkorporá un mashin buskadó P2P: ora bo ta buska un kontenido, e ta puntra nodo nan di e ret p’é. Nada mas resiliente na e atake nan eksterno.
Related Posts
-
20 January at 06 : 19 AM 1
STOP SOPA.... Nan ke mata Internet
-
22 December at 12 : 45 PM 0
12 NERVIO di Pasku parti 6
-
16 December at 14 : 05 PM 0
12 NERVIO di Pasku parti 5
-
8 December at 16 : 37 PM 0
12 NERVIO di Pasku parti 4


text:
Eskosia
Eskosia ta un pais di Oropa. Ta un parti di e Reino Uni. Okupando eenderde parti di e isla di Gran Bretania, e ta grens ku Inglaterra na parti suit anto ta mará pa e Laman Nort na parti ost, e Oceano Atlantiko na parti west, anto e Kanal Nort anto e Laman Iriko na parti suitwest. Na addishon di e terra fiho Eskosia tin mas ku 790 isla, inkluiendoe islanan nort anto e Hebridenan; ku tin un grandesa ku ta varia di Lewis and Harris na mas ku 200.000 ha te ku Eilean Donan na mas tiki ku 1 ha.
Edinburgh, e pais su kapital anto siudad di dos mas grandi, ta un di Oropa su sentronan finansiero mas grandi. Edinburgh tabata e siudad di mas importante pa e verlichting di eskosia durante e siglo 18, ku a transforma eskosia den un luga di poder komersial, intelectual, anto industrial di oropa. Glasgow, Eskosia su siudad di mas grandi tabata eskosia su siudadnan mas industrial anto aworaki ta keda den e area con-urbano mas grandi. Awanan teritorial di eskosia ta konsisti di un sektor grandi di e Atlantiko parti nort anto e laman nort, konteniendo un di e reservanan di zeta krudo mas grandi den Union Oropeo.Esaki a duna Aberdeen, e siudad di tres mas grandi na eskosia, e titulo di Oropa su kapital di zeta.


text:
Playing Now
-
Traha Bo Clip i gana ku Teatro Luna Blou
Teater Luna Blou ta lansa su tremendo kampaña 2014 aña di teater.
Durante di aña 2014 teater Luna Blou ta bai tin vários “stunt” pa selebrá nan di 11 aniversario i alabes selebrá 2014 komo Luna Blou su aña di teater.
E promé “stunt” ku ta bai tin ta e kampaña “Traha bo clip i gana ku Luna Blou”.
Luna blou ta lansa un jingle nobo titulá “2014 aña di teater”. E jingle aki ta un idea di Segni Bernardina direktor di teater Luna Blou. E mes a kompositá e letranan huntu ku Xemio Jacobs.
-
Loloi 2
25 okt 21:00 & 26 okt. 20:00
Entree: Naf. 27,50 (members 25,-)
Bo ta kòrda Loloi na porta di snek? Awèl e tei bek. Anto e biaha aki e no ta su so.
Loloi 2, un komedia skibi i dirigi pa Roland "Pachi"Damon pronto na Teatro Luna Blou.
-
Sombra di Koló/ Schaduw van kleur
24 & 30 oktober 20:00.
Entrada: Naf. 13,50
Warwaru ImageNation Foundation i Wind Imaging ta presenta Sombra di koló/De schaduw van kleur . Esaki lo tuma lugá na Teatro Luna Blou. Durante di e “road trip” riba nos dushi isla lo tin diferente Yu di Kòrsou for di barionan manera Barber, Seru Fortuna, Otrabanda, Janwe I Spaanse Water ku lo konta nos tokante nan eksperiensha ku kolo I rasa.Read more...
-
Luna Yen
26 okt. 16:00 @ Kolegio Chaya Willems
Entree: Naf. 5,-
Banco di Caribe, Ennia, Refineria Isla, Coca Cola, Autocity i Gobièrnu di Kòrsou ta presentá Luna Yen den bo bario.
E aña aki Teatro Luna Blou & La Tentashon a djòin dos proyekto den otro. Kual ta Luna Yen, E show di Talento pa Hubentut i Teater te den bo Bario.
Nos lo ta den diferente bario di Kòrsou buskando Talentonan ku por partisipá den e proyekto aki i eksperensia mundu di Teater.
-
Ta bo destino
26 okt. 18:00 @ La Tentashon.
Entrada: Naf. 15,- (members gratis)
Ta bo Destino? Bo destino ta preskribí òf bo destino ta dependé di e desishonnan ku abo tuma?
Wendy, un mama soltero ku ta hañ’é konfrontá ku problemanan inesperá di bida. Wendy ta traha na un kompania kual e mester hasi mas di loke su eksperensia di trabou ta rekerí di dje, e tin ku kumpli ku trabou ku ta fuera di su boluntat pa e por kuida Nino, Wendy su yu hòmber.Read more...
Coming soon to our Theaters
-
Festival Muestra Caribe
24 - 29 november @ Teatro Luna Blou & La Tentashon
Durante e siman aki públiko lo por disfrutá di diferente dokumental dediká na músika.
-
Atenshon
Premiere 31 okt. 20:00 @ Teatro Luna Blou
1 & 2 nov. 18:00 & 21:00
Entrada : Naf. 13,50 (members 12,50)
Tibi un mucha muhé inteligente I fresku, tin tur lokual ta material. Pero mas ku tur kos un karisma ineksplikabel. Unda ku e yega, tur hende ta gusta kuné. E ta hunga su wega I hasi kos pa malu pe gainan kai pe. Paso pa e, importante ta e atenshon, kual e no ta haña na kas.
Micheal I Kenny ta dos mucha hòmber ku a disidí di sigui ku negoshi di nan tatanan di bendementu di droga despues ku un polis a mata Micheal su tata I enkarselá esun di Kenny.
-
Luna Yen Sta. Rosa
26 oktober - 1 november 14: 30 pa 17:00 @ Bellefaas Martis
Entrada: gratis
Durante hinter e siman di 27 oktober pa 1 november hóbennan lo tin e oportunidat pa haña tayer den e áreanan di kanto, baile, músika I aktuashon. Dia 2 november e hóbennan lo hasi nan oudishon pa bai e gran final di Luna Yen, kual lo tuma lugá dia 6 di desèmber.


text:
Latin Vulgar
Latin Vulgar of Latin di Pueblo (den Latin, sermo vulgaris) tawata un lenga cu hende particular tawata papia e manera: cunukero, trahado y hende cu no tawatin educacion, en general e hendenan di menos clase. E scritura ta casi mescos cu di Latin Clasico. E tawata lenga no-standaard, p'esey nunca tawatin un ortografia oficial y Latin Clasico tawata uza pa skirbi so. Latin Clasico ta origen di Latin cu tawata wordo papia p'e hend'i Roma. Despues di tempo, menos hende tawata papia Latin Clasico y na final e idioma a cambia pa Latin Vulgar. Pa un tempo e universitario- y academiconan tawata papia Latin Clasico y nan tawata skirbi buki na Latin Clasico ainda. Awendia niun hende ta papia e mas, cu expecion di hende cu ta studia Latin y e pastoornan di Misa Catolico Romano.


text:
Heru
Heru ta un elemento kímiko ku e simbulo Fe (Latino: ferrum) anto un number atómiko di 26. E ta un metal den e prome serie di transishon. E ta e elemento mas komun riba e planeta tera, formando un gran parti di mundu su sento, anto e ta e elemento di kuater mas komun den e parti eksterno di mundu. E ta produsi den abundansia komo un resultado di fusion den streanan grandi, kaminda e produshon di nikel-56 (ku ta dekada bira heru) ta e delaster reakshon eksotermiko, birando e delaster elemeto ku un strea ta produsi prome ku e kolapsá bira un supernova anto ku despues ta verspreid ront drenta espasio.